Ислом Каримов: Афғонистон армияси ҳозирча толибонларга қаршилик кўрсатиш, мамлакатда хавфсизликни таъминлашни тўлиқ назорат қилишга қодир эмас\n02:03 / 17.10.2015\nБиродаркушлик уруши 35 йилдан ортиқ давом этаётган ушбу мамлакатдаги бугунги аҳвол қарама-қарши томонлар ўртасидаги низо чўзилиб кетаётганини кўрсатмоқда. Яқинда Қундуз шаҳрида рўй берган воқеалар ҳукуматнинг парокандалиги ва ҳаракатсизлигини, айни пайтда толибонлар фаол ҳамда уюшган ҳолда ҳаракат қилганини кўрсатди. Бунинг оқибатида толибонлар шаҳарни бир неча кун эгаллаб турди.\nЎзбекистон раҳбари Афғонистондаги жангари гуруҳлар мамлакат жанубидан шимол ва шимоли-шарқига ўтаётгани, чегара ҳудудларидаги вазият кескинлашиб бораётгани ҳам чуқур ташвиш уйғотаётганини алоҳида таъкидлади. Толибонларнинг мамлакатнинг айрим ҳудудларини босиб олиш бўйича кейинги уринишлари ушбу ҳаракат ҳали ҳам катта ҳарбий кучга эга эканидан далолат беради. Афғонистон армияси ҳозирча толибонларга қаршилик кўрсатишга, ҳукумат эса мамлакатда хавфсизликни таъминлашни тўлиқ назорат қилишга қодир эмас.\n– Афғонистондаги вазият қандай кечишидан қатъи назар, шуни тўла ишонч билан айтиш мумкинки, Афғонистон муаммосини фақат бир йўл, яъни БМТ шафелигида тинч сиёсий музокаралар ўтказиш ва ўзаро курашаётган томонларни муросага келтириш орқалигина ҳал этиш мумкин. Бошқа йўл йўқ, – деб таъкидлади давлатимиз раҳбари.


Самарқанддаги Ориф Гулханий уй-музейида маданий тадбирлар билан бирга гул ва лола сайиллари ҳам ўтказилади » Новости Узбекистана сегодня: nuz.uz\nНовости Узбекистана → Маданият ва саънат → Самарқанддаги Ориф Гулханий уй-музейида маданий тадбирлар билан бирга гул ва лола сайиллари ҳам ўтказилади\n02-04-2019 10:23 0 916 Рейтинг1 Чоп этиш\nСамарқанддаги Ориф Гулханий уй-музейида маданий тадбирлар билан бирга гул ва лола сайиллари ҳам ўтказилади\nСамарқанддаги Ориф Гулханий уй-музейида шоир, ёзувчи, рассом ва санъаткорлар иштирокида маънавий-маданий тадбир бўлиб ўтди.\nБаҳор кириб келиши билан азалдан юртимизда сайиллар ўтказиб келинган. Лола сайли шулар жумласидандир. Ориф Гулханий уй-музейи асосчиси, шоирнинг набираси, маърифатли инсон Муқимжон Орифий кўп йиллардан буён ана шу анъанага содиқ бўлиб қолмоқда.\n1 апрель куни уй-музей табиатсеварлар ва ижодкорлар билан гавжум бўлди. Бу ерга йиғилганлар Гул сайлига ва болалар шоири, она-табиат ва меҳр-муҳаббат куйчиси Олқор Дамин хотирасига бағишланган тадбирга таклиф этилган эдилар.\nЎзбекистон ёзувчилар уюшмаси вилоят бўлими раиси Тошпўлат Тугалов тадбирнинг мазмун-моҳияти ҳақида сўз юритар экан, Ориф Гулханий уй-музейи ёзувчи, шоир, умуман, барч ижодкорлар учун азиз ва қадрдон бўлиб қолганлигини таъкидлади. “Ҳовлида кўзни қувонтирувчи анвойи гуллар, турли рангда товланиб турган лолалар ижодкорга завқ-шавқ ва илҳом бағишлайди. Боғи Гулханийда ташкил этилган тадбирларда марҳум Олқор Дамин фаол иштирок этиб келарди. У табиат ва гул шайдоси эди”, – деди жумладан Т.Тугалов.\nСўзга чиққан шоира Жумагул Сувонова, Оқор Даминнинг шогирдлари, яқин қариндошлари унинг ижоди ҳақида сўз юритдилар, шеърларидан намуналар ўқиб бердилар. Ориф Гулханийнинг тўрт нафар чевараси чиқишини тўпланганлар илиқ қарши олдилар. Санъаткорлар ўз куй-қўшиқлари билан даврага ўзгача файз бахш этдилар.\nЛола сайлининг Ориф Гулханий уй-музейида ўтказилиши бежиз эмас. Шоирдан мерос қолган катта боғ ҳозир ҳам Муқимжон Орифийнинг саъй-ҳаракатлари билан у кишининг боболари даврида бўлганидек обод ва кўркам маскандир. У нафақат ўз ҳовлисини, балки шаҳарни ҳам гулзорга айлантириш учун амалий ишлар қилмоқда. Масалан, Ўзбекистон ёзувчилар уюшмаси вилоят бўлими ва Ёшлар иттифоқи вилоят кенгаши билан ҳамкорликда “Самарқандни гулларга буркайлик” акцияси ҳамда “Ҳар бир ўқувчининг ўз гули бўлсин” ёш табиатсеварларнинг ҳаракати каби тадбирлар ташкил этишда фаол қатнашмоқда. Ушбу акция ва ҳаракат доирасида вилоятдаги корхона, ташкилот, муассаса ва алоҳида гулсеварларга ярим миллион донадан кўпроқ тувакларда парвариш этиладиган гуллар туҳфа этди.\nШунингдек, Ориф Гулханий уй-музейи ташаббуси билан шаҳардаги мактаб ва мактабгача таълим муассасаларида ҳамда бир қатор туманларнинг марказий истироҳат боғларида гул байрамлари ўтказилди.


Бугун, 20 февраль куни Ўзбекистон Республикаси Президенти ҳузуридаги Ахборот ва оммавий коммуникациялар агентлигида мазкур агентлик ташаббуси ва Мактабгача таълим вазирлиги ҳамкорлигида амалга оширилаётган «Болалик кунларимда» лойиҳасининг тақдимоти бўлиб ўтди. Тақдимотда иштирок этган Kun.uz мухбири шу ҳақда хабар берди.\nТадбирда «UNICEF» ташкилотининг таълим ва мактабгача таълим бўлими раҳбарлари Дипа Шанкар ва Вазира Назарова, Ахборот ва оммавий коммуникациялар агентлиги раҳбари Комил Алламжонов ҳамда Мактабгача таълим муассасалари фаолиятини ташкил этиш ва стратегик ривожлантириш бош бошқармаси бошлиғи Елена Тен иштирок этиб, журналистларга лойиҳа ҳақида маълумот беришди.\nЛойиҳа орқали ўзбек халқ эртакларининг аудио талқинини яратиш ва халқ оғзаки ижоди наъмуналарини замонавий технологиялар имкониятларидан фойдаланган ҳолда болаларга етказиш кўзда тутилган. Унга кўра, мутахассислар, жумладан, муҳаррирлар, таржимонлар, мусаҳҳиҳ, руҳшунос, овоз режиссёрлари ва актёрлар ҳамкорлигида профессионал студияда тайёрланадиган аудио эртаклар Telegram мессенжеридаги @Bolalikkunlarimda махсус канали, youtube, facebook ва бошқа ижтимоий тармоқларда ҳар 3 кунда, белгиланган вақтда жойлаб борилади.\nШунингдек, лойиҳа доирасида тайёрланган аудио дисклар Ахборот ва оммавий коммуникациялар агентлиги тасарруфидаги дўконларда ҳар ой якунида (5та ўзбек, 5та рус тилида) сотувга чиқарилади.\n«Сўнгги пайтларда шундай эртакларни гувоҳи бўляпмизки, уларни ёш бола тугул катталар ҳам эшитишга қўрқади. Мазкур лойиҳа доирасида эса миллийлигимиздан келиб чиққан ҳолда, тарбиявий аҳамиятга эга, болалар учун зарарли бўлмаган эртаклар аудио шаклда тайёрлаб тарқатиш учун танлаб олинаяпти», - дейди агентлик раҳбари Комил Алламжонов.\nУнинг сўзларига кўра, бу агентлик ва вазирлик ўртасидаги ягона лойиҳа бўлиб қолмайди. Жумладан, ҳозирда икки томон ҳамкорликда «Кўнгил кўзи» номли лойиҳа устида ишламоқда. Лойиҳага асосан, кўзи ожиз болалар учун брайл ёзувидаги қўлланмалар тайёрланяпти ва улар тез кунда китоб дўконлари ва ахборот ресурс марказларига етказиб берилади. Шу пайтга қадар кўзи ожиз болалар таълимида шу каби қўлланмалар, эртакларнинг етишмаслиги оғриқли муаммо бўлиб келган.\nТадбирда ўзбек халқ эртакларидан бири «Зумрад ва қиммат»нинг аудио талқини ҳам тақдим этилди. Эртакка овоз беришда Дилноза Кубаева, Муниса Ризаева, Ойбарчин Бакирова, Зуҳра Солиева ва Рустам Расулов иштирок этди.\nТақдимотда ОАВ ходимлари томонидан ҳам мазкур лойиҳани оммабоплигини ошириш борасида бир қанча таклифлар билдирилди.\nЭслатиб ўтамиз, болалар учун тайёрланган аудио эртаклар @Bolalikkunlarimda телеграм манзилида жойлаб борилади.\nApple'нинг янги тақдимоти: MacBook Air, Mac Mini, iPad Pro


Ўзбекистон Президенти мажбуриятларини бажарувчи Шавкат Мирзиёевнинг 21 сентябрдаги қарорлари билан адлия вазирининг янги биринчи ўринбосари ва икки ўринбосари тайинланди, деб маълум қилди "Кун" сайти.\nВазирнинг биринчи ўринбосари этиб Русланбек Давлетов, ўринбосарлари этиб эса Нодиржон Жўраев ва Ҳамдам Қаршиев (Суд қарорларини ижро этиш, судлар фаолиятини моддий-техник жиҳатдан ва молиявий таъминлаш департаменти директори) тайинланди.\nДавлетов Русланбек Қуролтайевич бунгача (2014—2016 йиллар) Ўзбекистон Республикаси Президенти девони Олий Мажлис, сиёсий ва жамоат ташкилотлари билан ҳамкорлик қилиш хизмати Ўзбекистон Республикаси Олий Мажлиси Сенати ва Қонунчилик палатаси тузилмалари билан фаолиятни мувофиқлаштириш шўъбасининг мудири бўлиб ишлаган.\nЖўраев Нодиржон Савриддиновичнинг охирги иш жойи (2014—2016 йиллар) Олий суд ҳузуридаги Суд қонунчилигини демократлаштириш ва либераллаштириш ҳамда суд тизими мустақиллигини таъминлаш бўйича тадқиқот марказида директор лавозимида бўлган.\nҚаршиев Ҳамдам Алиқулович бунгача (2013—2016 йиллар) Қашқадарё вилояти ички ишлар бошқармаси бошлиғи ўринбосари – тергов бошқармаси бошлиғи бўлиб ишлаган.\nТеглар: мудири ҳамда қарорлари Савриддиновичнинг хизмати сиёсий


Модрич: “Евро-2020 ни Англияга қарши бошлаш — энг ёмон вариант” | Qalampir.uz\nМодрич: “Евро-2020 ни Англияга қарши бошлаш — энг ёмон вариант”\nСпорт\t06 Июнь 15:27 1657\n“Реал Мадрид” ҳамда Хорватия терма жамоаси ярим ҳимоячиси Лука Модрич Евро-2020 олдидан чемпионат ҳақида сўз юритди. У турнирни Англия терма жамоасига қарши ўйин билан бошлашни “энг ёмон вариант” деб атади.\n“Ҳар доим позитив кайфиятдаман. Хорватия кейинги босқичга чиқа олади, деб ўйлайман. Аммо бу сафар бизда жуда қийин гуруҳ бор. Биринчи ўйинни “Уэмбли”да Англияга қарши ўтказишимиз кўп нарсадан далолат беради.\nБу — биз учун ҳақиқий финал. Чунки мусобақани мағлубият билан бошласангиз, иккинчи ўйин олдидан қийин вазиятга тушиб қолишингиз мумкин. Англиянинг кучи эса ҳаммамизга аён. Шу сабаб Евро-2020 ни Англияга қарши ўйин билан бошлаш — энг ёмон вариант. Аммо начора, ўйинимизни кўрсата олсак, ғалаба қозонишимизга аминман.\nТурнирда яққол фаворитни кўрмаяпман, шунинг учун Хорватия ҳам даъвогарлар қаторида эканини истисно қилмайман. Қўлимиздан келганича ҳаракат қиламиз, ишончим комилки, Россияда ўтган Жаҳон чемпионати сингари Евро-2020 ҳам биз учун омадли келади”, дея Модричнинг сўзларини келтиради “Daily Mail” нашри.\nМаълумот учун, Хорватия гуруҳ босқичини 13 июнь куни Англия терма жамоасига қарши ўйин билан бошлайди. Сўнгра Чехия (18 июнь) ҳамда Шотландия (22 июнь) билан баҳс олиб боради.\n29 Ноябрь 14:43 64246\n30 Ноябрь 10:55 50661


Сирдарё вилояти Соғлиқни сақлаш тизими коронавирусга қарши аҳолини эмлашга тайёрми?\nСаломатлик 1 март 2021 404\nCOVID-19га қарши профилактик эмлаш ишларини ўтказиш мақсадида Сирдарёда тайёргарлик ишлари бошлаб юборилди.\nКоронавирус инфекциясига қарши хавфсиз иммунизация ишларини ўтказиш учун Сирдарё вилоят соғлиқни сақлаш бошқармаси тизимидаги барча туман ва шаҳар тиббиёт бирлашмаларида 96 та эмлаш бригадалари ташкил этилди.\nЭмлаш бригадаларига 360 нафар (113 нафар врач, 148 нафар вакцинатор, 99 нафар регистратор) тиббиёт ходимлари рўйхат асосида бириктирилиб, уларни қайта ўқитиш ишлари бошлаб юборилди.\nЭмлаш пунктларида қўшимча эмлаш хоналари ҳам ташкил этилди. Коронавирусга қарши эмлашни ўтказилиши ва эмлашдан кейинги ножўя реакциялар устидан мониторинг олиб бориш мақсадида 84 та мобил бригадалар ташкил этилиб, автотранспорт воситалари билан таъминланган.\nИммунизация ишларини вилоятда хавфсиз ўтказиш мақсадида ташкил этилган ва эмлашдан кейинги асоратларни ўрганувчи эксперт комиссия аъзолари яъни педиатр, невропатолог, иммунолог, эпидемиолог, инфекционистлар таркиби тузилди. Уларнинг барчаси қайта тайёргарликдан ўтказилди.\nШунингдек, вилоятдаги барча даволаш-профилактика муассасаларида фаолият юритувчи тиббиёт ходимлари, кўп тармоқли марказий поликлиника, оилавий поликлиника, қишлоқ оилавий поликлиникаси, қишлоқ врачлик пунктларида фаолият кўрсатувчи оила шифокорлари ва ҳамширалар, аҳоли қатлами, сурункали касалликлар билан касалланганлар, хавф гуруҳига мансуб аҳоли сони тўғрисидаги маълумотлар ҳудудлар кесимида жадвал асосида шакллантирилди.\nҲар битта эмлаш пунктларида 1 та ҳаракатдаги эмлаш бригадалари ташкил этилиб, уларга малакали шифокорлар, вакцинатор, дубльёр ва регистраторлар бириктирилди.\nЭмлаш пункти ва эмлаш бригадалари эмлаш ишларини ўтказиш учун етарли тиббий жиҳозлар ҳамда шахсий ҳимоя воситалари, тиббий ниқоб, қўлқоп, антисептик воситалар, респиратор билан таъминланди.\nЭмлаш жараёнида совуқлик занжирига риоя қилиш юзасидан вилоят санитария эпидемология осойишталик ва жамоат саломатлиги марказига қарашли вакцина сақлаш омборхоналарига ва эмлаш ишлари ўтказилиши кўзда тутилган участкаларга янги замонавий совуткичлар ўрнатилди.\nБундан ташқари Жаҳон соғлиқни сақлаш ташкилоти, Соғлиқни сақлаш вазирлиги, ГАВИ ҳамда ЮНИСEФ ташкилотлари ҳамкорлигида Ўзбекистон Республикаси иммунизация дастурига мувофиқ, вакциналарни эмлаш пунктларига сифатли етказилишини таъминлаш мақсадида автомашиналар билан таъминланиб, замонавий жиҳозлар билан жиҳозланган.


Sony компанияси PlayStation ўйинларини смартфонларга мослаштиради\n23:39 / 25.03.2016\nSony компанияси ўзининг PlayStation ўйинларини смартфонларга мослаштириш билан шуғулланувчи “ForwardWorks” деб номланган янги бўлимини тақдим этди. Бу ҳақда VentureBeat хабар берди.\n“ForwardWorks”нинг вазифаси Sony компанияси ўйинлари, технологиялари, персонажлари ва бошқа интеллектуал мулкини мобил қурилмаларга ўтказишдан иборат. Мобил ўйинлар Android ва iOS операцион тизимларига мослаштирилиши режалаштирилган. Бундан ташқари, бўлим эски ўйинлар асосида янгиларини яратишни мақсад қилган. Бўлим ўз ишини 1 апрелдан бошлайди.\nSony компаниясидан ташқари, мобил платформаларга бошқа йирик ишлаб чиқарувчилар ҳам қизиқиб қолди. Аввалроқ Nintendo компанияси ўйинлар ўйнаш имкониятини берувчи Miitomo мессенжерининг чиқиш кунини эълон қилганди.


ОМОНУЛЛА МУАЛЛИМНИ ХОТИРЛАБ » MUZAFFAR.UZ\nОдатда, таълим ва тарбия ҳақида сўз кетса, бевосита унинг сифати ва самараси ҳақида баҳс бошланади. Бу табиий ҳол. Чунки таълимнинг моҳияти баркамол авлодни, эртанги куннинг ҳал қилувчи кучи бўлган ёшларни ватанимиз тараққиёти, халқимиз манфаати йўлида кенгқамровли билим ва интеллектуал салоҳиятга эга бўлишини таъминлашдир. Тарбияланган инсон тарбиялайди, таълим олгангина таълим бера олади. Бу ҳам айни ҳақиқат. Ўқувчи, талабалар билимга қизиқмайди, улар ялқов бўлиб кетган, аксарияти фанларни ўзлаштира олмайди, лоқайд деган саволлар билан ўзимизни алдаймиз, холос. Гап илм олувчи талабадами, ё билим берувчи муаллимдами. Хўш, айб кимда?\nПедагог сўзининг луғавий маъноси бола этакловчи демакдир. Ўзига ва сўзига қизиқтирадиган, ишонтира оладиган инсонгина эргаштира олади. Чинакам муаллим фанига, ватанига, шогирдларига меҳр оқибатли бўлади. Шулар ҳақида ўйласак, 60 йилга яқин муддат мобайнида ўз умрини она тили ва адабиёти фани таълимига бағишлаган устоз, филология фанлари номзоди Омонулла Мадаев кўз олдимизга келаверади. Аллоҳ бизга уни кўп кўрди. Тўғри сўз, фидойи, жонкуяр устоз 76 ёшида дунёдан кўз юмдилар. Бу адабиёт аҳли учун чинакам йўқотиш бўлди. Аллоҳ ўз раҳматига олган бўлсин устозни. Улар билан боғлиқ бир воқеани эслаб ўтмасак бўлмас.\nРекторимиз Умурзаков Ўктам Пардаевич ташаббуси билан ҳар жума куни Тошкент ирригатсия ва қишлоқ хўжалигини механизатсиялаш интитутида ўтказиладиган «Ибратли, иқтидорли, ижодкор инсонлар» рукнидаги тадбир меҳмони сифатида устоз Омонулла Мадаевнинг иштироки талаба, магистрант ва профессор-ўқитувчиларнинг ёдида бир умрга муҳрланиб қолгани аниқ. Маънавий тадбирда қатнашганлар олган таассуротларини то ҳануз бир-бирига айтиб юришади. Она тил миллатнинг бойлиги ва борлиги эканини, уни севиш китоб мутолааси билан боғлиқ эканлигини қайта-қайта эътироф этгандилар устоз. Ўқишдан мақсад уқиш, мутолаадан мақсад мушоҳада эканлигини уқтира туриб, ҳар бир сўзнинг ўз маъноси, вазни, ҳиди борлигини, уни диди бор инсонларгина тўғри қўллаши мумкинлиги борасида куюниб сўзлагандилар ўшанда. «Олийгоҳ» сўзи сунъий ясалганини, ҳеч қандай маъноси йўқлигини, «анжуман», «бежизга», «лутфан таклиф» каби сўз ва ибораларнинг маъно доирасини билмасдан қўллаш кабилар тил софлиги, тўғрилиги ҳамда аниқлигига зид эканини мисоллар билан далилладилар. Тадбир ниҳоясига этгач устоз муаллим институтнинг эсдалик совғаларини қабул қилиб оларканлар, ушбу мулоҳазаларни ҳам қўшиб қўйдилар. «Сувнинг қадрини ҳар бир мироб қай даражада билса, тилнинг қадрини ҳам ватанпарвар инсон шу даражада эъзозлайди. Сув – ҳосилнинг, тирикликнинг манбаи бўлгани каби тил ва нутқ ҳам миллатнинг жон томири ва қон томиридир. Ҳали биз кўп учрашамиз.» Афсуски, қайта учрашиш насиб этмади.\nИнститутнинг жамоаси ҳам, устоз Омонулла муаллим ҳам ижодий мулоқотдан ғоятда мамнун ва рози бўлишди. Тадбирдан кейин институт ректори каминани ҳузурига чорладилар:\n– Устозингиз 2 соат мобайнида талабаларнинг қимир эттирмасдан диққатини ушлаб туришига, пашша учса эшитиладиган даражада жимжитликни сақлай олишига сабаб нима деб ўйлайсиз?\nЖавоб айтишга оғиз жуфтламасимданоқ ўзлари жавоб қайтардилар.\n– Кўрдингизми, катта билим заҳираси, актёрлик маҳорати, муҳими, она тили, давлат тили учун жонбозлиги билан салкам минг кишилик маданият саройимиздаги қатнашчиларнинг эътиборини торта олди. Педагоглик масъулияти ва матонати ҳам, аслида, шунда. Худди шундай фидойи ўқитувчилар кўп бўлганда эди, фан-таълим янада ривож топган бўларди. Нутқимизда қўллайдиган кўпгина сўзларнинг асл маъноларини билмас эканмиз, қаранг. Сизга маслаҳатим уларнинг ишини давом эттиринг. Мен маъқул ишорасини қилиб, бош ирғаб тасдиқладим.\nДарҳақиқат, барча ҳаракатларимизнинг, ният ва амалларимизнинг ибтидоси, ҳатто, инноватсион ва инвеститсион фаолиятнинг алифбоси – нутқий кўникма ва малака, аниқроғи, коммуникатив компетенсияга бориб боғланади. Ўқитувчининг аудитория диққатини тортмасдан айтган сўзи кўзни юмиб туриб кўкка ўқ узаётган овчининг ҳолатини эслатади. Овчининг мақсади ўқдонни бўшатиш эмас, балки ўлжани мўлжалга, нишонга олишдир. Бунинг учун айтилган сўз нишонга отилган ўқдек бўлиши зарур. Бу эса сўзларнинг маъноларини билиш асносида тўғри қўллашни тақозо қилади.\nУмрининг охирларида қайси маърифий тадбирга борсалар, албатта, қўлларида атоқли, маърифатпарвар шоир эркин Воҳидовнинг «Сўз латофати» номли китоби бўлар, ундан эътиборга молик жиҳатларни ўқиб, изоҳлардилар. Ҳар бир миллатпарвар бу китобни ўқиши зарурлигини таъкидлардилар.\nСиртдан қараганда, чўрткесардек бўлиб кўринса ҳам улар ҳақиқат ва адолатни барча нарсадан устун қўярдилар. Бетга айтишнинг заҳри йўқ қабилида иш тутиб киши юзига дангал айтишни хуш кўрардилар. Кимгадир яхши, ё ёмон кўриниш учун эмас, балки ҳақ розилиги учун шундай қилардилар. Ушбу ақидага улар муқаддас Каъба зиёратига бориб ҳожи бўлиб қайтишдан олдин ҳам, кейин ҳам тўла амал қилдилар.\nШу ўринда университетда фолклордан сабоқ бериб юрган пайтларида айтиб турадиган ривоятлари ёдга келади. Эмишки, Афлотун замонида унинг шогирдларидан бири чўрткесар, ҳақ гапни юз-хотир қилмасдан дангал айтадиган табиатли экан. Барча унга «сенинг донишманд бўлиб этишишингда устозингнинг қўли, берган таълимини инкор этасанми? Нега ундай эмас, бундай қабилида иш тутасан, ранжиши мумкинлигини ўйламасдан гап айтасан. Бу устозга беҳурматлик, шаккоклик эмасми?»,- дейишса ҳам яна ўз сўзида қатъий турар, мийиғида кулимсираб қўявераркан.\nАхийри, бир кун шогирд шундай дебди: Тўғри, устозим мени улуғ даражага этишимга замин ҳозирлади. Унинг таълими боис юксак мартабага эришдим. Буни инкор қилиш – нонкўрлик. Устозим улуғ, лекин не қилайки, ҳақиқат ундан ҳам улуғ!\nШу тобда беихтиёр рус классикларидан Ф.М. Достоевскийнинг «Россия улуғ, ҳақиқат ундан ҳам улуғ», – деган фикри ёдга келади.\nЯрим асрлик умри мобайнида тизимдаги айрим адолатсизликларни кўрганда тишини тишига қўйиб сукут қилди. Бошқача бўлиши ҳам мумкин эмас эди. Гапириш бефойда бўлган даврда унинг тарафини олувчилар кўп эмаслигини ҳам яхши биларди. Умрининг охирги ўн йиллигида улуғ бир ҳақиқатни идрок этди. Таълим тизимидаги айрим ўйинларни кўра била туриб индамаслик, ҳақиқатни айтмаслик келажакка хиёнат эканлигини англаб этди. Мен айтмасам, у айтмаса жамият тобора боши берк кўчага кириб бораверади дея устоз ёш болалардек ичикканига, кўзларида куюнч ёшлари қалқиганига гувоҳ бўлганман.\nТест синовлари куни таълим муассасаларининг аксариятидаги «бункер» усули, билимсиз, лекин отасининг дунёсига кеккайган дўнгбўйин абитуриентларнинг кириб кетишига сабаб бўлганини аччиқ ҳақиқат бўлса-да, телевидение орқали айтганида ҳамма мум тишлаб қолгани ҳам рост. Шоир ҳақли эътироф этганидек, «яхшидир аччиқ ҳақиқат, лек ширин ёлғон ёмон», ёхуд касални яширсанг иситмаси ошкор қилади қабилида иш тута бошлади.\nУстоз қалби қайноқ, шогирдларининг ҳеч бирига бефарқ бўлмаган эдилар. «Қалб ҳарорати билан суғорилмаган эҳтироссиз нутқ ҳеч нима, нотиқ эса ҳеч кимдир» – деган буюк Рим нотиғи Марк Туллий Ситсеронннинг фикри устоз фаолиятига асос бўла олади. Мавзуни очиш, талаба онгига сингдириш билан боғлиқ жараёнда уларнинг олдига тушадиганлар кам топилади. Дилида олови, қўлида қалови бор бўлган яловбардор муаллим эдилар, раҳматлик.\nИлмниким воситаи жоҳ этар,\nЎзини-ю халқини гумроҳ этар.\nБуюк Навоийнинг ушбу ҳикмати мазмуни шундай: Илмни мансаб ёки унвон манбаи, воситаси деб англаган кимса ўзини ҳам, халқини ҳам йўлдан адаштирган бўлади. Омонулла ака илмни ҳақ йўли деб тушунди. Уни моддий манфаатдорлик манбаи, бойлик орттириш учун восита деб билганларга ачиниш назари билан қаради.\nБор ҳақиқатни айта билмаслик, жим туриш, индамаслик ниқобга айланса, жамият ҳам, инсон ҳам ўзгармайди. Айби борнинг ҳадиги бўлади. Мансабдан айрилиб қолиш ёхуд бировга ёмон кўриниб нима қиламан, қора қозон қайнаб турибдику деб ўзни овутиш жамиятимизнинг эртасига лоқайдликдан бошқа нарса эмас. Наҳотки, оқни оқ, қорани қора дейиш қийин бўлса. Худди шундай ҳолатлардан зада бўлган файласуф шоир Паҳлавон Маҳмуд пичинг ва кесатиқ билан ушбу рубоийни битган бўлса ажаб эмас.\nМолинг ошиб тошса ҳам ур бўлиб кўрин.\nҲеч нарса кўрмагандай кўр бўлиб кўрин.\nМуҳтарам Президентимизнинг халқ, давлат олдида улкан ва долзарб вазифалар турганда, четда томошабин бўлиб туриш ёки ўзини касалликка солиш ватанга хиёнатдир мазмунида сўзлаб ҳаммани уйғонишга чорлашлари бежиз эмас. Шунга монанд ҳолда айтиш мумкинки, кимнинг қўлидан нима иш келишини, қобилиятини била туриб ўзни кўриб кўрмасликка олиш, ундан эл-юрт манфаати йўлида фойдалантирмаслик эса икки карра хиёнатдир. Шахсий манфаатдорлик, таниш – билишчилик йўлини тутиб қўлидан келмайдиганларни тавсия этиш, тараққиёт карвонини орқага тортишдир. Омонулла ака буларнинг замирида нималар ётишини яхши биларди. Уларнинг аччиқ гапларини эшитиш айримларга тўғри келмаслигини ҳам тушунарди. Шунда ҳам юз хотир қилмасдан ҳақ гапни айтди. Бу ҳақда ижтимоий тармоқларда ҳам кўплаб чиқишлар бўлди.\n«Домла Омонулла Мадаевдай ҳар доим ҳам тўғри сўз бўла олмадик, ҳар доим ҳам оқни оқ, қорани бу қора, деб айта олмадик. Ҳақсизликка, адолатсизликка, кўзбўямачиликка, маҳаллийчиликка индамай қараб туравердик», – деб ёзади куюнчаклик билан этук фолклоршунос олим Жаббор эшонқулов. «Илмни, қўштирноқ ичидаги “олим”ликни юзига ниқоб қилиб олганлар каби буқаламун бўлишни ўргандик, илмни ўзимизнинг нафсимиз учун бир воситага айлантирдик,» – деб давом этади у. Домла эса, ҳеч қачон илмни воситага айлантирмаганди, илмни пулга сотмаган, илмни пул билан баҳоламаган, илмга нафсни аралаштирмаганди. Нарсаларни ўз номи билан аташни яхши кўрарди. Яқиндагина Омонулла Мадаев тўғри сўзлиги, кенгаш йиғилишларидаги кескин гаплари учун фолклоршунослик илмий кенгашидан четга чиқарилганди. Бир акамиз ўзича бунга изоҳ ҳам бергандек бўлди, илмий кенгашда “доктор наук”лар бўлиши керак эмиш. Бироқ ҳеч ким унга “доктор наук”, “профессор” бўлиб фолклорнинг «ф» ҳарфини тушунмай юрганлардан кўра, “доктор наук”, “профессор”дан зиёд билимга эга бўлган, бутун умрини шу илмга сарфлаган, ҳар ҳолда фолклоршуносликни бошқа фанлардан фарқлай оладиган олимку, деб эътироз билдирмади. Ҳамма жим, ҳамма сукутда. Ҳамма яна бу воқеанинг томошабинига айланганди. Фақат савол туғилади. Қачонгача томошабин бўлиб юраверамиз? Сергак тортишимиз учун, оқни оқ, қорани қора, ҳар доим ҳам ҳақ сўзни айта олишимиз учун яна нечта Омонулла муаллимга ўхшаганларни бой беришимиз керак?» Мана, иқтидорли адабиётшуноснинг ҳақли эътирофи.\nЎзбекистон қаҳрамони Абдулла Орипов ўз тўртликларидан бирида шундай ёзганди.\nШоирдан сўрашди сиз бахтли инсон,\nХалқингиз ардоқлар ҳамма танийди.\nШоир жавоб берди, менда бир армон –\nМуаллим дейишса мени қанийди.\nТалабалик пайтларимизни эслайман. Омонулла ака аудиторияга кириб келганларида мотиватсия қилиб бизни мавзуга олиб кирарди. Унинг ҳар бир дарси адабий ссенарийга ўхшарди. Халқ достонлари таҳлилига бағишланган дарсларда биз устоз ижросида гўё бир актёр театрини томоша қилгандек бўлардик. Овозни ҳар хил усулда жилолантира олишига, овоз тембрига маҳлиё бўлардик. Мавзуни онгу шууримизга жойлашнинг ўзига хос усулларини обдон эгаллаган эдилар устоз. Коммуникатив компетенсияни обдон ўзлаштирган ва уни амалда тўла қўллай оладиган устоз сифатида эътиборга молик эдилар. Хусусан, лингвистик ва нутқий компетенсия қайси фандан дарс бермасин, барча ўқитувчилар билиши ва амалда қўллай олиши зарур. Бу таълимнинг сифати, самараси ва натижадорлигига боғлиқ ҳодиса. Шундай ўқитувчилар борки, улар дарс ўтганларида бир соат худди бир кундек чўзилиб кетаётгандек таассурот уйғотса, шундай ўқитувчилар борки, уларнинг маърузасини қанча тингласанг ҳам ёхуд вақтни қандай ўтганини ҳам билмай қоласан. Омонулла устоз педагог эмас, балки дарсда муолажага киришаётган табиб эдилар гўё. Ўз фанини севган, касбига меҳр қўйган шайдойи ва фидойи ўқитувчиларга мос бу фазилат. Педагогнинг билим ва кўникмаси, малака ва компетенсияси келажак авлод – ёшларимизнинг онги ва тафаккурига, мамлакатимизнинг истиқболига дахлдорлигини устоз унутмадилар. Ўз устида ишлаш, сўз устида ишлашдан бошланишини, бу эса нотиқлик санъати, воизлик маданияти, бир сўз билан айтганда, ўқитувчи маҳоратини белгилайдиган мезон. Ҳар бир педагог бугунги кунда ана шу критерияга амал қилмас экан. Глобаллашув, айни таҳликали замонда ортда қолиб кетаверади. Янги фикр, янги ғоялар, замонавий технологиялар инноватсион қарашлар билан қуролланмаган педагог ўз фанига, касбига бефарқ ва лоқайддир. Кун ўтса бўлди қабилида иш тутиш ҳеч қандай натижа бермайди. Эл -юрт учун куйиб – ёниши, уйғониши зарурлигини фақат президент эмас, балки юрт қисмати, ватан тақдирига дахлдорлик туйғуси билан яшайдиган фуқаролик бурчини ҳис этган ҳар бир инсон тўла англаши ва амал қилиши зарур.\nДарҳақиқат, Омонулла ака ана шундай барча ҳавас қилган, ҳақпарвар устоз сифатида хотирамизга абадий муҳрланиб қолади.\nРаҳимбой Жуманиёзов - ТИҚХММИ матбуот хизмати раҳбари, Нотиқлик санъати академияси таълим муассасаси раҳбари, филология фанлари номзоди, доцент.\nКўрилган: 1 287\nТаомнинг таъми туз билан, одамнинг таъби сўз билан\nЧоп этилган: 1-05-2020, 19:10\nБирдамлик - бардамлик белгиси\nЧоп этилган: 12-04-2020, 11:24\nОИЛАВИЙ ҚАДРИЯТЛАР – ЖАМИЯТ МУСТАҲКАМЛИГИ АСОСИ\nЧоп этилган: 8-05-2020, 08:40\nЧоп этилган: 11-03-2020, 21:43\nЧоп этилган: 23-01-2020, 19:44


Носир Фозиловнинг 90 йиллиги муносабати билан ўтказиладиган “Икки халқ фарзанди” танловининг НИЗОМИ\n“Жанубий Қозоғистон” ижтимоий-сиёсий газетаси таҳририяти, Қозоғистон ўзбек этномаданият бирлашмаларининг “Дўстлик” ҳамжамияти, Туркистон шаҳар ўзбек этномаданият бирлашмаси ва “Ижодкор” адабий бирлашмаси томонидан Ўзбекистонда Қозоғистон йили ҳамда таниқли адиб Носир Фозиловнинг 90 йиллиги муносабати билан ўтказиладиган “Икки халқ фарзанди” танловининг\nТанловнинг мақсади – Ўзбекистонда Қозоғистон йилини юқори савияда ўтказишга ҳисса қўшиш, шунингдек, Ўзбекистон Давлат мукофоти ҳамда Қозоғистон Президентининг Тинчлик ва тотувлик мукофоти соҳиби, таниқли адиб Носир Фозиловнинг 90 йиллигини муносиб кутиб олиш, унинг ижодини чуқур ўрганиш ва тарғиб қилиш, ёшларни ватанпарварлик, бағрикенглик руҳида тарбиялаш, қозоқ ва ўзбек ижодкорларининг дўстлик алоқаларини мустаҳкамлаш.\nЎтказиш тартиби ва шартлари\n1. Танловда олий ўқув юртлари, коллежларнинг талабалари, мактабларнинг юқори синф ўқувчилари, шунингдек, барча хоҳловчи ижодкорлар қатнаша оладилар.\n2. Танлов ғолибларини аниқлаш учун 5 аъзодан иборат махсус ҳакамлар ҳайъати тузилади.\n3. Ижод намуналарини ушбу Низом эълон қилинган кундан бошлаб, жорий йилнинг 25 апрелигача “Жанубий Қозоғистон” газетаси таҳририятига йўллаш мумкин. Матн 2 интервалда, 14 ҳажмдаги Times New Roman шрифтида терилган бўлиши лозим.\nИжодий ишларга қўйиладиган талаблар\n1. Ҳар бир иштирокчи биттадан насрий ёки назмий асари(публицистик мақола, шеър, ҳикоя, бадиа, хотира ва ҳ.к.з.)ни тақдим этади. Шеърлар 50 мисрадан, насрий асарлар 4 бетдан ошмаслиги керак.\n2. Улар мавзусининг аҳамияти, бадиий савияси, адабий тил меъёрлари мослигига қараб баҳоланади.\nТанлов ғолиблари Н. Фозиловнинг ижодига бағишланган хотира тадбирида рағбатлантирилади.\nТашкилий қўмита., 2019-03-01, 20:48 308


ТЎРТ ТИЛНИ ПУХТА БИЛАДИГАН ЙИГИТ СУД ЗАЛИДАН ОЗОД ЭТИЛДИ\nЎзбекистон ёшлар иттифоқи Навоий вилояти кенгаши раиси Ўзбекистон Республикаси Жиноят кодексининг 246-моддаси 1-қисми билан айбланган Бўриев Элёр Илҳом ўғлига оид жиноят иши бўйича жамоат ҳимоячиси сифатида иштирок этиши натижасида суд унинг қилмишини ўзи тўла англамаган ҳолда содир этгани, муқаддам судланмагани, қилмишидан чин кўнгилдан пушаймонлиги, содир этган қилмишининг жиноят эканини тушуниб етмаганини инобатга олиб, унга нисбатан қўлланилган 3 йил муддатга озодликдан маҳрум қилиш билан боғлиқ жазони бекор қилди ва судланувчи Ўзбекистон ёшлар иттифоқи кафиллиги остида суд залидан озод этилди. Ота-онаси бағрига қайтди.\nТошкент давлат Шарқшунослик институтини тамомлаган Элёр Хитой Халқ Республикасининг HENAN университетига ўқишга кирган эди. Муассасада 2016 йилнинг 10 сентябридан 2017 йил 30 июнига қадар таҳсил олиб, университетни аъло баҳоларга тугатди. Хитой, испан, рус, инглиз тилларини пухта ўзлаштирди.\nЎзбекистон ёшлар иттифоқи Навоий вилояти ва Навоий шаҳар кенгаши томонидан унинг ҳаракатлари ўрганилиб, таҳлил қилинди. Натижада Э. Бўриевнинг ота-онаси иштирокида ўтган муҳокамадан сўнг уни Ёшлар иттифоқи кафиллигига олишга қарор қилинди.\n– Мен, аввало, Президентимга ўз миннатдорлигимни билдираман, – дейди Элёр. – Ўзимга, билимимга ишонаман ва келажакда юртимга нафи тегадиган етук кадр бўлишга ваъда бераман. Юртим тараққиётига муносиб ҳисса қўшишда барча имкониятларимни ишга соламан.


Халқаро гуманитар ҳуқуқ тарғиботи – Сурхон тонги\nБош саҳифа / Сиёсат / Халқаро гуманитар ҳуқуқ тарғиботи\nАвгуст 10, 2018\tСиёсат Изоҳ қолдириш 950 Кўрилди\nЎзбекистон мустақиллигининг 27 йиллигини кенг нишонлаш арафасида турибди. Мустақиллик йилларида дунё ҳамжамияти томонидан эътироф этилган бир қатор халқаро ҳуқуқий ҳужжатлар Ратификация қилиниб, уларнинг тарғиботи, ижроси таъминланмоқда.\n1995 йил 24 август да Ўзбекистон Халқаро Қизил Хоч ва Қизил ярим ой жамиятлари федерациясига аъзо бўлди.\nЎзбекистон Қизил ярим ой жамияти Халқаро қизил ярим ой ҳаракатининг субъекти сифатида халқаро гуманитар ҳуқуқ тарғиботини амалга ошириб келмоқда.\nИнсоният тарихида ҳозирга қадар 14 минг дан ортиқ уруш бўлиб ўтган. 1862 йилда эса “Жанг хотиралари” номи билан швейцария лик тадбиркор Анри Дюнан томонидан уруш қурбонларини ҳимоялашга қаратилган китоб чоп этилган.\nКитобда ҳар бир мамлакатда уруш вақтида ярадорларга ёрдам кўрсатиш бўйича кўнгиллилар гуруҳи тузилиши, биринчи ёрдам кўрсатиш бўйича гуруҳларни ҳимоя қилишга ҳамда давлатлараро келишувга эришиш лозимлиги қайд этилган.\nШундан сўнг, 1863 йилда Швейцарияда ярадорларга ёрдам кўрсатиш қўмитаси тузилди. Ушбу қўмита кейинчалик Халқаро Қизил Хоч қўмитасига айлантирилди. Халқаро қўмитанинг рамзий Қизил Хоч белгиси қабул қилинди.\n1864 йил жанг майдонида ярадорлар аҳволини яхшилаш бўйича биринчи Женева Конвенцияси қабул қилинди. Иккинчи жаҳон урушидан сўнг эса 1949 йил 12 августда Женева Конвенциялари ва уларга қўшимча протоколлар имзоланди. Женева Конвенциясида жанг майдонидаги ярадорлар, денгиз ва кема ҳалокатларидан зарар кўрганлар, ҳарбий асирларни, ҳарбий тўқнашув вақтида маҳаллий фуқароларни ва касалларни ҳимоя қилиш назарда тутилган.\nХалқаро Қизил Хоч қўмитаси (ХЖХҚ) холис, бетараф, мустақил ташкилот бўлиб, унинг фақат инсонпарварлик хусусиятига эга бўлган мақсад ва вазифалари уруш ва мамлакат ичкарисидаги зўравонлик қурбонларининг ҳаёти ва шаънини ҳимоя қилиш ва уларга ёрдам кўрсатишдан иборат. Қўмита гуманитар ҳуқуқ ва универсал гуманитар тамойилларини тарғиб қилар экан, кишилар чекадиган азоб-уқубатларнинг олдини олишга интилади.\n1993 йилдан буён Тошкент шаҳрида Халқаро Қизил Хоч қўмитасининг Марказий Осиёдаги ваколатхонаси фаолият кўрсатиб келмоқда. Ўзбекистон Қизил ярим ой жамияти 25 йил давомида Халқаро Қизил Хоч қўмитасининг ваколатхонаси билан ҳамкорликда Ўзбекистон Республикасида халқаро гуманитар ҳуқуқ тарғиботи бўйича фаолият олиб бормоқда. Ўзбекистон Қизил ярим ой жамияти вилоят ташкилоти ва унинг шаҳар, туман ташкилотлари ходимлари жамият Низомида белгиланган вазифалар ижросини таъминлаш йўлида сидқидилдан иш олиб боришаяпти, — дейди вилоят раҳбари Р. Акбаров. — Жойларда Қизил ярим ой жамияти бошланғич ташкилотлари тузилган. Ҳозирда таълим, соғлиқни сақлаш муассасаларида инсонпарварлик ғояларига асосланган халқаро гуманитар ҳуқуқ тарғиботи олиб борилаяпти.\nОлдинги Оилалар иноқлигида\nКейинги Божхона ходимлари тадбиркорлар билан учрашди


15:57, 14.05.2020 // 27962\nАҚШда коронавирусни аниқлаш учун 10 миллиондан ортиқ тест ўтказилди\nДональд Трамп 14 май куни Оқ уйда ўтказилган брифингда АҚШда коронавирусни аниқлаш учун 10 миллиондан ортиқ тест ўтказилганини маълум қилди, деб хабар бермоқда «ТАСС».\n«Биз мамлакатда 10 миллионта тест ўтказдик», — деб таъкидлаган президент. Трампнинг айтишича, бу бошқа кўплаб давлатларда ўтказилган тестларнинг умумий сонидан икки баравар кўп. У айнан қайси давлатлар ҳақида гап кетаётганига аниқлик киритмаган, бироқ уларнинг рўйхати тузилган қоғозни кўрсатган.\nХабарда айтилишича, коронавирусни аниқлаш учун тест ўтказиш давом эттирилади. Федерал ҳукумат тест ўтказилишини кенгайтириш учун штатларга 11 миллиард доллар юборади. Бу маблағлар коронавирус тарқалишининг иқтисодий оқибатларини юмшатиш учун 2 триллион доллар ажратилиши ҳақидаги қонун доирасида ажратилади.\nЖонс Ҳопкинс маълумотларига кўра, АҚШда коронавирусга чалинганларнинг умумий сони 1,37 миллион кишидан, касаллик оқибатида вафот этганлар сони эса 84 минг кишидан ошган, беморларнинг 243 минг нафардан ортиғи соғайган. Мамлакат касалланганлар сони бўйича дунёда биринчи ўринда турибди.\nАҚШ бош инфекционисти коронавирус назорат қилиб бўлмайдиган даражада тарқалиши мумкинлиги ҳақида огоҳлантирди\n00:15 Кеча // 135639\n19:03, 07.08.2020 // 128208\n22:52, 07.08.2020 // 118413\n23:58 Кеча // 105824\n10:23 Кеча // 94589


Хонободдан Мўйноқ сари яёв йўлга чиққан Соҳиб Ражабов 70 кун деганда қадимий Бухоро шаҳрига етиб келди.\n-Сафардан кўзлаган асосий мақсадим Ўзбекистоннинг тинч ва осойишта, хавфсиз юрт эканлигини, халқимизнинг меҳмондўстлиги, бағрикенглигини бутун дунёга кўрсатиш,- дейди у биз билан суҳбатда. -Йўл – йўлакай Ватанимизнинг бетакрор манзаралари, қадимий обидалари, осори–атиқаларини суратга туширяпман. Уларни ҳам замонавий алоқа воситалари орқали бутун дунёга намойиш этиш ниятидаман. Навоийдан Бухоро томон йўл олганимда бир умр ёдимда қоладиган кўплаб манзараларга дуч келдим. Масалан, йўл ёқасидаги сардоба ўзининг меъморий тузилиши билан мени мафтун этиб қўйди. Унинг ёнидаги бозорда бўлдим. Ишонасизми, ўзимни худди ўрта асрларга тушиб қолгандек ҳис этдим. Менинг ҳолатимни фақатгина юзлаб чақирим йўлни пиёда босиб келган кишигина тўлиқ тасаввур эта олиши мумкин.\nҚаерда бўлмай, мени ватандошларимиз илиқ қарши олишмоқда. Кексаларимиз “Сафарингиз бехатар бўлсин”, дея дуо қилиб қолишяпти. Мени ҳатто энг чекка қишлоқларда яшовчилар ҳам таниб қолишганини айтмайсизми?!\nАйтмоқчи, Соҳибжон билан суҳбатимиз Когон тумани ҳудудидаги Баҳоуддин Нақшбанд меъморий мажмуасида кечди. Юртдошимиз одатига кўра, табаррук зотлар мангу қўним топган қадамжолар зиёратини канда қилмаяпти. Жумладан, Навоий вилояти билан чегарадош Ғиждувонга ўтар экан, “Етти пир” силсиласини бошлаб берган улуғ бобомиз Абдулхолиқ Ғиждувоний қабрини зиёрат қилди. Шундан сўнг Шофиркон ва Вобкент туманларида бўлиб Хўжа Ориф Ревгарий (Моҳитобон) ҳамда Хўжа Анжир Фағнавий қадамжосида бўлди. Баҳоуддин Нақшбанд меъморий мажмуида эса у шу табаррук маскан имом – хатиби, таниқли хаттот Абдуғафур Раззоқов ва бошқалар билан суҳбатлашиб, буюк бобокалонларимизнинг инсонни ҳалол меҳнат, эзгу ишларга даъват этган таълимотлари мазмун – моҳияти хусусида маълумотларга эга бўлди.Президентимиз ташаббуси билан “Етти пир”да амалга оширилаётган ободончилик, бунёдкорлик ишлари билан танишди.\nШу ўринда яна бир далил. Бухоро вилояти чегарасидан то Баҳоуддин Нақшбанд қадамжосига қадар бўлган йўлни Соҳибжон уч суткада босиб ўтди. У айни пайтда “Етти пир” силсиласига кирувчи Мир Кулол қадамжосини зиёрат қиляпти. Шундан сўнг Бухоро шаҳрига бориб, бу қадимий кент тарихи, бугуни ва эртасига оид маълумотлар йиғади.\nКейин эса Газли шаҳри томон йўл олади. Газлидан то Нукус шаҳрига қадар бўлган 450 километр йўлни босиб ўтади. Буни алоҳида таъкидлашимизнинг боиси бор. Гап шундаки, йўлнинг асосий қисми чўл – биёбондан иборат. Ўзининг таъбири билан айтганда, йўлнинг энг мураккаби олдинда. Аммо шижоатли йигит учун бу қийинчилик писанд эмас. Қолаверса, Соҳибжон етти ёшидан спорт билан мунтазам шуғулланган. У Турон якка кураши бўйича халқаро спорт устасидир.\nМақоламиз сўнгида яна бир рақамни келтирмоқчимиз. Соҳибжон Хонободдан то Мўйноққа қадар жами 2,5 минг километрни яёв босиб ўтишни ният қилган. Ҳозир бир минг 400 километр масофа ортда қолди.


Де юре — сайлов тугади. Де факто — очиқланиши керак бўлган масалалар ҳали ҳам бор / CHAMPIONAT.asia\nДе юре — сайлов тугади. Де факто — очиқланиши керак бўлган масалалар ҳали ҳам бор\n13 сен 18:05\nТеглар : Диёр ИмомхўжаевСайловлар\nТўғриси, адашиб кетдим.\nУмид Аҳмаджоновдан умид қилаётганлар кўп. Ёш, сочига оқ тушиб улгурмаган, бунга қадар олимпия ҳаракати билан боғлиқ лавозимларда ишлаган кадр. Спортдан узоқда эмас, ишларига омад. Аммо саволим бор: Аҳмаджонов президентлиги қандай бўлади?\nЯнги президентда Мираброр Усмоновники каби ваколатлар бўладими? Айтмоқчи бўлганим, бунга қадар ҳамма бир кишининг оғзига қараб турган. Энди-чи? Клуб раҳбарлари, футболчилар, мураббийлар, ҳакамлар ва журналистлар фикри ташкилот учун аҳамиятли бўлса яхши. Ундай бўлмаса-чи?\nУмид Аҳмаджоновнинг футболга кириб келиши Бобур Шодиев билан боғлиқ. Шодиев ЎФФ ижроқўмининг аъзоси ва “Пахтакор” президенти. Бунгача Аҳмаджонов шу клубда вице-президент эди. Демак, Шодиевнинг фикри ташкилот учун, ҳеч бўлмаганда, президент учун жуда муҳим, тўғрими? Мираброр Усмоновнинг роли бироз бошқачароқ эди. Демак, биринчи ўзгариш бор. Яхши ёки ёмон деган хулоса ҳозир керак эмас, чунки тизим қандай ишлашини ҳеч ким билмайди.\nТанганинг иккинчи томонида Очилбой Раматов бор. “Локомотив”нинг оёққа туришида ва мамлакатнинг энг яхши клубларидан бирига айланишида катта роль ўйнаган инсон. Унинг мамлакат Бош вазирига биринчи вице экани инобатга олинса, мавқе жиҳатдан Умид Аҳмаджоновдан анча катта. Ташкилот ичида эса бунинг акси. Бунда асосий сўз кимники бўлади: Аҳмаджоновникими ёки Раматовники?\nКелинг, масалани ижобий томондан ҳам баҳолаб кўрамиз. Бунгача фақат бир кишининг айтгани билан иш қилинган бўлса, энди маслаҳатлашиши мумкин бўлган камида уч киши бор: Шодиев, Раматов, Аҳмаджонов. Умид қиламанки, бу сўз эркинлиги мавжуд бўлган, шаффофлик ва профессионалиги бор ташкилот учун дастлабки қадам. Ва албатта, бунинг акси ҳам бўлиши мумкин. Бунгача барча савол фақат битта инсонга эди. Ҳозир эса уч киши ўртасида айланиб қолишимиз катта эҳтимол.\nИИБ бошлиғи Пўлат Бобожонов, ЎзДЖТИ ректори Шоакрам Исроиловнинг вице бўлгани тушунарли. Бундан 4 йил аввал Усмоновнинг ўзи ёрдамчиларини ўқиб эшиттирганида ҳам бу кабилар бор эди. Футбол учрашувларида энг биринчи талаб — хавфсизлик, демак, соҳанинг энг катта одами керак.\nБироқ бошқа томони ҳам бор. Усмонов ўз вицеларини ўқиганида Асқар Толибжонов ва Сардор Раҳматуллаев ҳам қатордан кам бўлмаганди. Улар ҳозир аросатда. На ишдан кетгани борасида хабар бор ва на жойида қолгани. Де юре ҳеч ким ишдан кетмади. Умид Аҳмаджонов ўзининг биринчи йиғилишида уларни қайта таништириши — биринчи вариант. Иккинчиси, ҳеч қандай таништирув бўлмайди ва ҳаммаси келган жойидан давом этади, яъни, эски қаҳрамонлари билан.\nРаҳматуллаевнинг ўрнини Очилбой Раматов эгаллаб бўлди. Балки биринчи лавозими — бош котиблик учун керак бўлиб қолиши катта эҳтимол. Терма жамоалар сўзига эса Асқар Толибжонов номи қўшиб эсланади, тўғрими?\nХуллас, шунақа гаплар. Айтмоқчи бўлганим, сайлов ўтиб, ҳаммаси тугагани йўқ. Энди янги цикл бошланди. Биз Умид Аҳмаджоновнинг ЎФФдаги илк йиғилишини кутамиз. Янги раҳбарларнинг барчасидан яхшисини умид қилганим ва уларни ҳурмат қилганим ҳолда айтаманки, эскилар ва янгиларнинг алмашиши ўртасида барибир эскилик сарқити кўринди. Номзод сайлов куни кўрсатилди ва унга ҳамма бир овоздан қўл кўтарди. Бунда янги президентга эътироз йўқ, шунчаки унинг номи нима сабабдан яширилгани тушунарсиз. Аслида бунга эски раҳбарият жавоб бериши керак, янгиси эса келган кунидан буёғига жавоб беради.\nХулоса(м). Мухлислар ва журналистлар умиди ҳам янгидек бўлиши учун, биз фақат янгиларни кўришимиз керак. Эскиларни эса таниймиз, биламиз. Ҳурматни сақлаб қолишимиз учун, улар аввал ўзларини ва кейин қолганларни ҳурмат қилиб, янгиларга ишонч билдиришлари ва жой бўшатишлари чиройли иш бўларди. Ахир вақтида кета олиш ҳам бир санъат...\nЎзбекистон терма жамоаси ҳужумчисига Тошкент клублари "совчи" қўйган 26\n13 сен 18:37:06\nКайлардасан Ал-Вакил фойдаланувчининг фикрига жавоб бериш\nOchilboy Ramatov-Xorazm,Shovot Po'lat Bobojonov-Xorazm Balki endi Xorazm va Qoraqalpoq futboli xam rivojlanar\nХоразм ва Қорақалпоғистонда футбол ривожланса фақат ва фақат хурсанд бўламан. Лекин бир нарсани илтимос қилардим, келинг, одамларнинг қаерда туғилгани ва келиб чиқишига эътибор қилмайлик. Ҳаммамиз бир мамлакат одамларимиз. Футбол ҳам умумий, алоҳидаси йўқ\n13 сен 18:35:03\nДиержон ука сизни маколаларингиз укиб хар доим мазза киламан, чунки сиз хакикатни еритиб берадиган журналистлардансиз, Сизи мунтазам Эрудит Спотрдаги езган маколангизни укиб тураман, озгина шошилибсиз бир оз имкон берайлик хозирдан улардан бир нарса кутиш бу нотугри ахир юртбошимиз тайинлаган инсон албатта имкон беришимиз керак, кейин яна бир нарса Диержон тангани иккинчи томони деган жумлани жуда куп ишлатасиз, урнига бошка сузлардан фойдаланганингиз макуллрок, Укажон сизни келгуси ишларингизга омад тилайман доимо хаккикат севар мухлислар билан бирга булинг!\nРаҳмат эътибор учун. Танқид бўлганида балки шошилардим. Сиз каби ман ҳам фақат яхши хаёллардаман. Лекин журналистика принциплари шунақа, эслатади, кўрсатади, етказади. Масала фақат шунда)\n13 сен 18:46:53\nHayot фойдаланувчининг фикрига жавоб бериш\nO'zlari ham shottekanu. Diyorbek Hakker club ko'rsatuvini ham vaqti uzaytirshni iloji yo'qmi.Juda ham kam ayniqsa uchinchi soni... Man futbolga qiziqmaydigan tanishlarimga qo'yib berdim.Ular ham sizni dunyo qarashingizga qoyil qolishdi.\nАксинча, ака, вақтини камайтиришимиз керак. Кўп гапиришга ҳақим йўқ, қисқа ва лўнда нарса яхши. Қолаверса одамларда траффик кетади, бу ТВ эмас-ку. Биз ўйлашимча чўзиб юборяпмиз, албатта, мани айбим билан)\n13 сен 18:30:03\nДиёр Сиздан илтимос!!! Амакиз Зафар Имомхужаев Тв га кайтсин!!! Илимос. Шу хабаримни Амакизга етказинг!!!!\n13 сен 18:57:54\nШунчаки мухлис фойдаланувчининг фикрига жавоб бериш\nДустлар, мамлакатимизда айрим клубларни кучайтириш хакида бош котиришди, бу сиёсат давом этса керак. Лекин, натижа нолга тенг. На уша клублар бирор натижага эришди, на терма жамоа. Демак биз нотугри йулдамиз. Узбек футболи инкирозини Нефтчи. Навбахор, Андижон каби клублардаги инкирозларга богликлигини хеч ким тушинишни хохламаяпди. Бошка вилоятлар ва пойтахт жамоларига хурматимни саклаган холда айтмокчиман, Качонки водий футболи олдинги мавкейига кайтиб, чемпионатимизда ракобат кучаймас экан, миллий терма жамоамиз хам кучаймайди. Яна билмадим\nРақобат кучайиши керак, тўғри? Фақат аввалги мавқега қайтиш деганда худди шундай бўлмаса яхши эди. Водийда кучли, хусусий клублар пайдо бўлишини истардим\n13 сен 18:16:46\n13 сен 18:56:51\nNihoyat 12 - sentyabr kuni bir haftalik blokdan chiqdim 5-sentyab kuni O'zbekiston - Janubiy Koreya termajamoalari tarkibi chiqqan payt fikr qoldirgan edim.Ya'ni "yana Sergeyevmi ,bugunam hech nimadan umid qilmasa bo'lar ekan" qabilidagi fikrim 20 daqiqadan keyin o'chirilib nikim bloklandi bir haftaga .O'sha kuni rostdanam meni blokka tiqqan adminni babayan murabbiy bo'lgan paytdagi jurnalistlar bilan bo'lgan yig'ilishda rosa do'xini olganiga ishonch hosil qildim.Bo'lmasa hech kimni haqoratlamagan edim,haqorat so'kish nimaligini oliy liga uchrashuvlaridagi yoki Real Barsa mavzulariga kirib kommentlarni o'qisangiz keyin bilasiz,bir birini onasidan so'kib kurakda turmas so'zlar bilan haqoratlaydi lekin ularni fikri negadir o'chirilmaydi ,menimcha qolganlarni asabiga tegish uchun bo'lsa kerak ,umuman olganda saytni qonun qoidasiga o'zlaring rioya qilmaysizlar.Jahon chempionatiga chiqolmasligimizda sizlarning ham ulushingiz bor tanqid qilganni bloklab,keyin sayl o'tgandan keyin babayan bo'shagandan keyin "endi termajamoadan keting "mavzusida maqolalar chiqib,"tillaring ham chiqib" qoldi,keyin yozganlaringni esa umuman hech kimga jeragi yo'q edi.Bu yozganlarim Diyor Imomxo'jayevga tegishli emas.\n13 сен 18:35:32\nДиёр Имомхужаевни утган хафта Эрудит Спорт газетасига чиккан "Хайф Сенларга" маколаси дахшат чикибиди. Катта рахмат мухлисла сиз билан\n13 сен 18:23:54\nУФФ ишига хукумат аралашишга хакки йук лекин хукумат бу ишга аралашган. Демак яхшиликдан умид килсак булади. Хали хаммаси яхши булади.\n13 сен 18:21:56\nNasib qilsa Muzlar eridi.Quyosh charaqlab nur sochadi endi.\n13 сен 18:15:13\n13 сен 18:34:47\nШу яқин кунлада умуман бўлмаса керак деб ўйлаган ишлар бўлди, Бабаян кетди, Мираброр ака кетди, Месси Буффонга гол урди... ))\n13 сен 18:24:34\nIsloxot isloxot uchun emas, avvalo inson uchun!!!. Raxmatli birinchi prezidentimizni shu gaplari UFF dagilarni doim yodida bo‘lsin. Ochilboy Ramatovdan kutsak bo‘ladi yangilik. Xarqalay Lokoni oyoqqa turg‘izdi. Agar Tolibjonov qolsa.....\n13 сен 18:19:09\nQadirli CA xodimlari sizlarga bitta taklifim bor shaxar markaziga Babayanni, Usmonovni, Inoyatovni, Magamedov va uffi hodimlarini posterini o'rnatib bir tomonga tabrik qog'ozi ikkinchi tomonga 1 tonna pomidorni qoyib uzoqdan kameraga olib tadbir o'tkazilar nima bo'larkin. keyin CA ga joylenglar o'sha videoni\n13 сен 18:17:39


Корхоналар фаолияти тикланмоқда\nЎзбекистон Президентининг 2017 йил 23 февралдаги “Тадбиркорлар томонидан ишлаб чиқариш майдонларидан фойдаланишни рағбатлантириш чора-тадбирлари тўғрисида”ги қарорига мувофиқ, Фарғонада ҳам вилоят ҳудудида жойлашган қурилиши тугалланмаган объектлар ва фойдаланилмаётган ишлаб чиқариш майдонларини хатловдан ўтказиш ҳамда аниқлаш бўйича идоралараро комиссия тузилди. Ушбу комиссия ишчи гуруҳлари томонидан вилоят ҳудудидаги 5049 та объект хатловдан ўтказилди. Бу жараёнда 3796 та объектнинг фаолият юритаётгани, 912 таси бузиб юборилгани, 341 та объект эса бўш тургани аниқланди.\nБўш турган аввал хусусийлаштирилган 341 та объектнинг 327 тасида мулкдорлари билан биргаликда улар негизида янги ишлаб чиқариш қувватларини ишга тушириш ва янги иш ўринлари яратиш юзасидан инвестиция лойиҳалари ишлаб чиқилди. Бу лойиҳаларда умумий миқдори 155,0 млрд. сўм ва 1,1 млн. АҚШ доллари миқдорида инвестицияларни жалб этиш ва 5919 та иш ўрни яратиш белгиланган. Бунда тижорат банкларининг 63,1 млрд. сўм ва 1,1 млн. АҚШ доллари миқдоридаги кредит ресурслари ажратилиши кўзда тутилган. Шу билан бирга, бўш турган аввал хусусийлаштирилган объект негизида инвестиция лойиҳасини амалга ошириш таклифини билдирмаган 6 та мулкдорнинг рўйхати солиқ органларига тақдим этилиб, уларга нисбатан солиқларни оширилган ставкалар бўйича ҳисоблаш чоралари кўрилди.\nБугунги кунда корхоналар фаолиятини қайта тиклаш бўйича намунали ишларни амалга ошираётганлардан бири “Бешариқ Анис Қурилиш” МЧЖ раҳбари Шерзод Сойибназаровдир.\n– Корхонамиз томонидан Бешариқ туманидаги собиқ момиқ фабрикаси бинолари негизида 2 млрд. сўм инвестиция киритилиши эвазига маиший хизмат кўрсатиш ва савдо мажмуаси ташкил қилиниши кўзда тутилган. Ҳозиргача бу мақсадларга 2,3 млрд. сўмдан ортиқ маблағ сарфланди ва қурилиш ишлари 85 фоизи бажарилди, – дейди Ш.Сойибназаров.\nБундан ташқари, Фарғона шаҳридаги “Фарғона полиграф сервис” МЧЖга қарашли бинолар негизида 250,0 млн. сўм эвазига маиший хизмат кўрсатиш шохобчаси, савдо дўкони, ёшлар учун спорт зал ҳамда тадбиркорлар ва ташкилотлар учун офис ташкил этиш кўзда тутилган ва лойиҳани ишга тушириш муддати октябрь ойига белгиланган. Ҳозир таъмирлаш ва жиҳозлаш ишлари якунига етказилди.\nФарғона шаҳрининг Истиқлол кўчасида жойлашган “Газ буюм сервис” МЧЖга қарашли собиқ ишлаб чиқариш базаси бино-иншоотлари негизида 2717,0 млн. сўм эвазига гардиш ишлаб чиқариш цехини қуриш ва ишлаб чиқаришни йўлга қўйиш кўзда тутилган ва лойиҳани ишга тушириш муддати декабрь ойига белгиланган. Бугунги кунда бу объектда қурилиш-таъмирлаш ишлари 60 фоизга бажарилди.\nУмуман олганда, вилоятда аввал хусусийлаштирилган, бугунги кунда фаолият кўрсатмаётган корхоналар фаолиятини қайта йўлга қўйиш борасида бажарилаётан ишлар кўлами тобора кенгаймоқда.\nФарғона вилояти ҳудудий\nбошқармаси етакчи мутахассиси.


Коронавирусга қарши курашаётган олимлар яна бир муаммога дуч келди - Darakchi\nЖАМИЯТ 08.07.2020, 09:36\n70 дан ортиқ мамлакатлар коронавирус пандемияси натижасида ОИВ инфекциясини даволаш учун ишлатиладиган антиретровирус дориларнинг камайиши хавфи ҳақида огоҳлантирмоқда. Бу ҳақда Жаҳон соғлиқни сақлаш ташкилоти (ЖССТ) хабар берган.\nТашкилотга кўра, 73 мамлакатда қийин вазият юзага келган. Улардан 24 давлатда вирусга қарши дориларнинг жуда кам захираси қолган. Уларнинг аксариятида эса, дори-дармонларни етказиб беришда узилишлар мавжуд. ЖССТ маълумотларига кўра, вазият 8,3 миллион беморга ёки бутун дунё бўйлаб ОИВ инфекциясини даволаётган одамларнинг учдан бирига таъсир қилиши мумкин.\n"Ушбу тадқиқот натижалари жиддий ташвишга солмоқда. Мамлакатлар ОИВга қарши дори-дармонлардан фойдаланишда давом этишлари учун барча имкониятларни ишга солишлари керак", деди ЖССТ Бош директори Тедрос Аданом Гебрейесус.\nЖССТ ва Бирлашган Миллатлар Ташкилотининг ОИВ / ОИТС бўйича бирлашган дастурига кўра, 2000 йилдан 2019 йилгача дунёда ОИВ инфекциясининг янги ташхис қўйилган ҳолатлари 39 фоизга камайган. Худди шу даврда ОИТСдан ўлим 51 фоизга камайди, антиретровирус дорилар туфайли 15 миллионга яқин одамнинг ҳаёти сақлаб қолинди.\nЎзбекистонда яна 279 кишида коронавирус аниқланди. Икки бемор эса шу вирус туфайли ҳаётдан кўз юмди\nОлмалиқда сирли саховатпеша 100 оиланинг ҳар бирига 2,5 кг дан гўшт ҳамда 1 млн сўм нақд пул тарқатди\nСергели ҳокими ишдан олинди, яна бир нечта ҳокимларга хайфсан берилди


14 миллиондан зиёд фуқаро ўз сайлов ҳуқуқларидан фойдаланди\nМарказий сайлов комиссияси Матбуот марказида МСК раиси ўринбосари Баҳром Қўчқоров Ўзбекистон Республикаси Президенти сайловида сайловчилар иштироки тўғрисида ахборот берди.\n– Мазкур сайловда Ўзбекистон Республикаси фуқаролари юксак сиёсий фаолликни намоён этмоқдалар. Жойлардан 17:00 га қадар олинган маълумотларга кўра Ўзбекистон ҳудудидаги 19 миллион 859 минг 127 нафар сайловчилардан 14 миллион 258 минг 780 нафари ёки 71,8 фоизи овоз берди.\nҲозирга қадар Владивосток, Токио, Сеул, Кванджу, Пекин, Шанхай, Гуанджоу, Куала-Лумпур ва Сингапур шаҳарларидаги сайлов участкаларида овоз бериш жараёнлари якунланди. Ушбу сайлов участкаларида овоз бериш натижаларини аниқлаш, бюллетенларни санаш жараёнлари бошланган. Тошкент вақти билан соат 17:00 да АҚШнинг Вашингтон ва Нью-Йоркдаги сайлов участкаларида овоз бериш бошланди.\nБошқа хорижий мамлакатларда тузилган сайлов участкаларида овоз бериш жараёни давом этмоқда, – деди Б.Қўчқоров.


ЎзА - Ёш ишбилармонлар кўргазмаси\nЁш ишбилармонлар кўргазмаси\n24.05.2018 15:08 Чоп этиш версияси\nАндижонда “Ёшлар – келажак бунёдкори” шиори остида ёш тадбиркорлар, ҳунарманд ва фермерлар томонидан ишлаб чиқарилаётган маҳсулотларнинг ҳудудий савдо кўргазмаси бўлиб ўтди.\nЎзбекистон Республикасининг “Ёшларга оид давлат сиёсати” Давлат дастури ижроси доирасида ёш тадбиркорларни қўллаб-қувватлаш, уларнинг фаоллигини ошириш мақсадида Ўзбекистон Савдо-саноат палатаси вилоят ҳудудий бошқармаси, Ёшлар иттифоқи вилоят кенгаши, “Ҳунарманд” уюшмаси вилоят бошқармаси ва бошқа ташкилотлар ҳамкорлигида ташкил этилган тадбирда ёш тадбиркор, ҳунарманд ва фермерлар ўз маҳсулотлари, инновацион ишланма ва ғоялари билан қатнашди.\n– Корхонамизда қишлоқ хўжалигини ривожлантириш бўйича қатор лойиҳалар амалга оширилмоқда, – дейди Балиқчи туманидаги “Олтин ер ҳимоя” акциядорлик жамияти раиси, ёш тадбиркор Шаҳризод Мусабоев. – Асосий фаолиятимиз фермер хўжаликлари, аҳолига қишлоқ хўжалиги йўналишлари бўйича хизмат кўрсатиш, кимёвий маҳсулотлар етказиб бериш, қишлоқ хўжалиги экинларини зараркунандалардан асраш бўйича зарур тавсия, маслаҳат ва амалий ёрдам кўрсатишдир. Бугунги кўргазмада маҳсулот етказиб бериш ва ҳамкорлик бўйича қатор келишувларга эришдик.\nКўргазмада ёш ҳунармандлар томонидан намойиш этилган каштачилик, дўппидўзлик маҳсулотлари, миллий либослар кўпчиликда катта қизиқиш уйғотди.\nЁшларнинг истеъдод ва салоҳиятини юзага чиқаришга хизмат қилган кўргазманинг фаол иштирокчилари ташкилотчилар томонидан эсдалик совғалари билан тақдирланди.


Порошенко Украина мудофаа бюджетини миллиард долларга оширди\n21:30 / 17.09.2017\nУкраина президенти Пётр Порошенко 2018 йилги мудофаа бюджети ҳақидаги фармонни имзолади.\nШу тариқа Украина миллий хавфсизлик ва мудофаа кенгашининг қарори кучга киради. Унда 2018 йилда мамлакат хавфсизлиги ва мудофаасига ЯИМнинг камида 5 фоизи даражасида маблағ ажратилиши кўзда тутилган.\nКейинги йилда Украинада мудофаа мақсадлари учун 165,37 млрд гривен (6,3 млрд доллар) маблағ ажратиш кўзда тутилган. Бу эса жорий йилдаги мудофаа харажатларидан миллиард долларга кўпроқдир. Жорий йилда Украинада мудофаа харажатлари 136 млрд гривенни (5,1 млрд доллар) ташкил қилган.\nФармонга кўра, Украина мудофаа вазирлиги 83,3 млрд гривен, Миллий гвардия — 11 млрд, миллий полиция — 24,3 млрд, чегара хизмати — 9 млрд, фавқулодда ҳодисалар давлат хизмати — 10,7 млрд ва Украина хавфсизлик хизмати 7,6 млрд гривен олади.


00:00 / 08.03.2012 | eski savollar | 1946\nАссалому Алайкум Шайх Ҳазратлари. Бу саволимни беришдан олдин, шу мавзуга тааллуқли саволларни топиб ўқишга ҳаракат қилдим. Агар берилган саволни қайта такрорлаган бўлсам минг бор узр!Шайх Ҳазратлари, бу саволни беришдан олдин роса иккиландим, берайми, бермайми деб. Намозни 1.5 йил аввал бошлаган эдим, лекин мукаммал ихлос билан ўқимас эдим, бир ташардим, бир қайтардим, лекин 2 ой аввал мукаммал киришга аҳд қилдим, беҳуда гапларни гапирмаслик, гуноҳ ишлардан қочишни, номаҳрамларга қарамасликни, ёлғондан, риёдан узоқлаша бошладим. Намозни ҳам, сиз “Руҳий тарбия” китобингизда айтганингиздек, чалғимаслик учун, айтаётган гапларни англаб, тушуниб ўқий бошлаган эдим. Адабиётлар ўқий бошладим. Мен намоз бошлаганимда ичимда шубҳалар пайдо бўлган эди, лекин тез вақт ичида ўтиб кетган эди. 2 ой аввал мен Мухаммад соллаллоҳу алайҳи васаллам пайғамбаримизнинг тарихларини ўқий бошладим, шунда менда яна шубҳалар пайдо бўлиб, ичимда ўзим хоҳламаган ҳолда ҳар хил нарсалар гапириб юборадиган бўлиб, ишонмай 2-3 кун қалбимда шубҳалар билан юрдим. Лекин сал вақт ўтгандан кейин алҳамдулиллаҳ барча шубҳалар яна тарқаб кетган эди. Шу кунларда яна бир шубҳа бошланди, ичимда тинчлик хотиржамлик йуқ, намоз ўқишга қўрқиб қолдим, Аллоҳ ҳақида барча билган нарсаларим ишончим йўқ бўлиб қолгандай гўё, ақлимни шу мавзуда ишлата ҳам олмай қолдим, Ичимда Аллоҳ буюк дейману, лекин қаблим бунга ишонмайди, баданим, тилим билан тоат ибодат қиламан, кўнглим тўлмайди, дилим, қалбим бунга ишонмайди. Тилим билан айтаман, ўзим ишонаман, дилим ишонмаётгандек. Астағфируллоҳ!!! Тинмай истиғфор айтиб юрибман, намозларимда тинмай сўраяпман, таҳажжуд намозиниям ўқияпман, Аллоҳдан фақат иймон сўраяпман, шу 2 ойдан бери шу 1.5 йил ўқимагандек ихлос билан ўқий бошлаган эдим, бирданига бу иймоним, ихлосим йўқ бўлиб қолди, Қуръон китобини таржимаси билан ўқияпман, ҳеч нарса ҳис қилмаяпман. Қалбимда иймон чироғи ўчиб қолгандек. Аллоҳ мени шу нарсаларни ёзганим учун кечирсин. Аллоҳ ўзи бизни тўғри йўлдан адаштирмасин, иншаллоҳ. Шайх Ҳазратлари илтимос, мени бир дуо килинг, Аллоҳ мустаҳкам иймон берсин, кофирлардан килиб қўймасин, бу ҳақида ўйласам кўзимга фақат ёш келмоқда. Нима қилишни ҳам билмаяпман, уйғонишим билан ҳаёлимга шу нарсалар келмокда, шу ҳаёллар тарк этмаяпти мени. “Ҳақиқий мўминлар Аллоҳ ва Унинг Пайғамбарига имон келтириб, сўнгра шубҳа қилмаган ва моллари ва жонлари билан Аллоҳ йўлида жиҳод қилган зотлардир. Айнан ўшаларгина (имонларида) содиқдирлар". (“Ал-Ҳужурот” сураси, 15 - оят). Бундан жудаям қўрқиб кетяпман. Бугун бу ҳаёллардан узоқроқ бўлиб, салдан кейин ўтиб кетар деб, бу ҳақида ўйламасдан ўзимни чалғитишга қарор қилдим, шу ишим тўғрими? Шайх Ҳазратлари нима қилай? Шу нарсага тааллуқли адабиёт тавсия этинг илтимос!!! Аллоҳ сиздан рози бўлсин.\nАбдуллоҳ розияллоҳу анҳудан ривоят қилинади: «Расулуллоҳ соллаллоҳу алайҳи васалламга васваса ҳақида савол берилди. «У айни иймондир», дедилар». Муслим ривоят қилган.Ушбу ҳадиси шарифнинг маъноси, бошқача қилиб айтганимизда «Васваса айни иймондир» бўлади. Бу қанақаси? Ахир васваса шайтондан, иймон Раҳмондан-ку! Васваса иймоннинг кушандаси-ку! У қандоқ қилиб, айни иймон бўлиши мумкин? Бу гап, олов сувдир, деганга ўхшамайдими? Ушбу ҳадиси шариф билан дастлаб танишган одамда шунга ўхшаш саволлар пайдо бўлиши мумкин. Аммо, каминада бу саволлар пайдо бўлмади. Чунки, ушбу сатрлар ёзилишидан йигирма бир йил олдин ўтган тажриба бу маънони тушунишга ёрдам берди. Умумжаҳон Исломга чақириш куллиясига янги ўқишга келган пайтим эди. Бирдан қалбга васваса тушиб, бўлмағур фикрлар хаёлга ўралашиб қолди. Дунё кўзимга тор кўриниб, ҳеч нарса татимайди. Бировга айтишнинг иложи ҳам йўқ. Бу ҳолат бир неча кун давом этди. Сиқилиш, ташвиш юқори чўққисига етди. Ана шундай оғир дамда кўзим Ҳаким Термизийнинг араб тилидаги «Муридлар одоби» китобига тушди. Муаллифи Термизий бўлгани учун, ўз ватандошимиз экан, деб китоб дўконидан харид қилувдим. Китобни қўлга олдим. Тўғри келган жойини очиб ўқий бошладим. Васваса ҳақида гап борар эди. «Мурид қалбига васваса тушса, яхшилик аломати, деб билсин. Чунки шайтон уни йўқлаб қолибди. Одатда, шайтон обод бўлаётган қалбларни васваса қилишга уринади. Хароба қалб¬лар шундоқ ҳам унинг мулки ҳисобланади, овора бўлиб уларни васваса қилиб ҳам ўтирмайди. Шайтон обод қалбларни хароба қилиш умидида уларга васваса қилади. Уриниб-уриниб, ниятига эриша олмагач, ташлаб кетади», дейилган эди. Қалбимга «ялт» этиб ёруғлик тушди. Хурсанд бўлиб кетдим. Ориз бўлган нарса, васваса эканини тушундим. Унинг нима учун бўлаётганини ҳам англадим. Мана бугун эса, Аллоҳга беадад шукрлар бўлсин, Пайғамбаримиз соллаллоҳу алайҳи васалламнинг васваса ҳақида «У айни иймондир», деб айтган ҳадисларини ҳеч қийинчиликсиз тушуниб турибман.Демак, киши вақтида англаб етиб, Аллоҳ таолодан дарҳол паноҳ сўраса, қалбига тушган васваса унга зарар етказа олмас экан. Бу эса ақийдавий, руҳий-маънавий соғломлик учун ниҳоятда зарурдир.\nШофеий мазҳабига оид


Жозе Моуринью: «Энг яхши жамоа мағлуб бўлди»\n23:41 / 02.08.2015 2033\n“Челси” бош мураббийи Жозе Моуринью Англия Суперкубоги учун “Арсенал” билан ўтказилган учрашув борасида ўз фикрларини билдирди. Эслатиб ўтамиз, учрашув “Арсенал”нинг 1:0 ҳисобидаги ғалабаси билан якунланди.\n“Энг яхши жамоа ютқазди. Биз жонбозлик кўрсатдик, ўйинни тўлиқ назорат қилдик ва тўпни ушлаб турдик. Бироқ рақиб ўз дарвозаси ёнида туриб олгани учун гол уришимиз қийин бўлди. “Арсенал” бутун жамоа билан ҳимояланди. Улар ўз дарвозалари ёнида тартиб билан ҳаракат қилишди, уларни ютуқ билан табриклайман.\nБу мавсумда чемпионлик унвони учун кураш жуда қийин кечади. Кўпчилик рақибларимиз янги ўйинчилар сотиб олишга катта пуллар сарфламоқда, биз эса аввалги таркибда қолдик. Биз ғалаба учун курашишга ҳаракат қиламиз.\nБир мавсум учун “Челси”га 5 нафар ҳимоячи етарли эмас. Биз мавсумга 5 нафар ҳимоячи билан кира олмаймиз, бу бизнинг заиф томонимиз”, деб айтди Моуринью.


Ишдан келсам, дарвозахонада онам кичик қизимни бағрига босганича ерга тикилиб ўтирибди. Хаёлга шунчалик берилиб кетганиданми, саломимга алик ҳам олмади. Қизалоғим мени кўриши билан бувисининг қўлидан чиқишга уринди, онам бўлса бепарво, қўлларини маҳкам қисганича менга талпинаётган набирасини қучоғидан бўшатмасди.\n– Ойи, тинчликми, нима гап, салом берсам, эшитмадингиз? – дедим таажжубланиб.\n– Ия, қачон келдинг, пайқамабман, иш кунинг яхши ўтдими? – деди ойим ҳамон ўз хаёллари оғушидан чиқа олмай.\n– Раҳмат, ойижон, бугун ҳаммасига улгурдим, йил якунида қилинадиган ҳисоботларнинг барчасини топширдим. Энди имтиҳонларни ўтказсак бўлгани, у ёғи таътил.\n– Яхши, чой қайнаб турибди, тез кийимингни алмаштир, бугун бир кулчатой қилинглар, гўшт ва қазиларни пишириб қўйганман, хамир ҳам тайёр, ёйиб, қозонга солсанг бўлгани... Қизларингга айт, олма тагидаги каравотга жой ҳозирлашсин, шу ерда ўтириб, мазза қилиб ейлик!\nОвқатни лаганларга солиб, хонтахта устига қўяр эканман, зимдан онамга разм солдим. У бугун ғалатироқ эди, бир нуқтага тикилганича жимгина хаёл сурар, димоқни қитиқловчи таом ҳиди ҳам уни хаёл уммонидан чиқаролмас эди.\n– Ойи, овқатга қаранг, нима бўлди сизга... – дедим сабрим чидамай.\n– Э-э-э, ҳа, овқатга қаранглар, – деб лаганга қўл чўзди.\nОнамнинг бундай аҳволга тушгани сабабини биламан. У отам билан ўтган бахтли онлар ёки талабалик йиллари ёдига тушгандагина мана шундай бўлиб қоладилар.\n– Яна дадам ҳақида ўйлаяпсизми? – дедим унга тикилиб.\n– Раҳматли даданг бир сония ҳам ёдимдан кўтарилган эмас, фақат бугун бошқа нарсани эслаяпман, – деди ойим. – Дугонам Фахринисо касал бўлиб қолибди.\n– Вой, шунга шунча куйиб-пишмасангиз, дугонангизнинг шифокор қизлари бор, муолажа қилишар, даволашар, ҳамманинг ташвишини қилавермай, ўзингизни ҳам ўйласангиз-чи. У ўғил-қизининг қарзидан қутулган. Сизнинг ҳали бир қиз ва ўғлингиз бор, – дедим ич-ичимдан куюниб.\n– Э-э-э, қизим, билмайсанда, ёшликдан тепкилашиб, бир бурда нонни бўлишиб еган ўртоғимда Фахринисо. Педагогика билим юртида ҳам бирга ўқиганмиз, – деди ойим яна ўйчан ҳолатда. – Ёшлигида жуда кўркам, қадди-қомати келишган, чиройли қиз эди, тушмагур. Духоба дўппи кийиб, сочларини устидан чамбарак қилиб оларди. Айниқса, оппоқ юзидаги кулгичлари кишини дарров ўзига ром қиларди. Бизнинг уйга кўп келар, бирга дарс тайёрлардик. Ўқишга завқи паст эдию, лекин йигитларни дарров эргаштириб олишга уста эди.\nОйим дугонаси ҳақида гапирар экан, овқатни ҳам ёлчитиб емади. Дастурхонга фотиҳа ўқилгач, идиш-товоқларни кўтарганча ошхонага йўл олдим.\nСўнгра хонамга кириб, имтиҳон билетларини тайёрлар эканман, ойим унсиз кириб келди. Билдимки, мен билан гаплашгиси келяпти.\n– Қизим, имтиҳонлар ҳам бошлангандир, – сўради оҳиста диванга чўкар экан.\n– Йўқ, индинга, – дедим бошимни кўтармай.\n– Эртага вақтлироқ келсанг, Фахринисо опангни кўриб чиқсак. Қўшнилар, аҳволи оғир, дейишяпти, – деди у маъюс ҳолатда.\nОйимнинг барча танишларини, ёшликдаги дугоналарини, ҳамкасбларини ҳурмат қиламан, лекин шу Фахринисо опани унчалик жиним суймайди. Онам содда, болалардай ишонувчан, тилла тақинчоқларни умуман ёқтирмайдиган, устига енгил штапел кўйлакдан бошқа нарсани киявермайдиган, қош-кўзига сурма тугул ўсма қўймайдиган, одмиликни ёқтирадиган, биров йиғласа, қўшилиб йиғлайдиган аёл. Фахринисо опа эса унинг тамоман акси. У унча-мунчани писанд қилмайди, сўзини кўпчиликка ўтказишни яхши кўради, маҳалладаги хотинларни “ётқизиб-турғизади”.\nСаодат МЎМИНБОЙ қизи, 2017-06-23, 19:11 190


Мутахассис эмлангандан кейин ҳам коронавирус юқтириб олиш кузатилиши юзасидан изоҳ берди - 29.06.2021, Sputnik Ўзбекистон\nМаълум бўлишича, Зангиотадаги шифохонада даволанаётган беморларнинг 11 нафари биринчи вакцинация босқичидан сўнг шифохонага мурожаат қилган. 29.06.2021, Sputnik Ўзбекистон\nТОШКЕНТ, 29 июн — Sputnik. Зангиота туманидаги 1-сон юқумли касалликлар шифохонаси директори Анвар Ҳусанов коронавирус ва эмланиш ҳақидаги саволларга жавоб берди.Мутахассиснинг сўзларига кўра, ҳозирда олинаётан барча вакциналар коронавируснинг мавжуд штаммларидан ҳимоя қила олади. Энг асосийси, COVID-19га қарши эмланиш касалликнинг нохуш ва оғир асоратларидан асрайди. Бироқ шундай бўлган тақдирда ҳам бундай беморларда хасталик енгил ва аломатларсиз ўтади. Яъни, оғир асоратлар ва ўлим ҳолатига олиб келмайди.Унинг таъкидлашича, коронавирусга қарши иммунитет вакцинанинг иккинчи ёки учинчи дозасидан сўнг 3 ҳафта давомида шаклланади. Шу даврда эмланган инсон ўзини шахсий муҳофаза қилиши ўта муҳимдир.“Шу маънода, коронавирус инфекцияси туфайли оғир аҳволга тушиб қолган беморларни даволаётган шифокор сифатида барча юртдошларимиздан вакцинация тадбирларига жиддий эътибор беришларини сўраган бўлардим”, - дея хулоса қилди шифохона директори.\nсоғлиқни сақлаш вазирлиги (ссв), covid-19 умумжаҳон пандемияси, вакцина\n12:13 29.06.2021 (янгиланди: 16:55 29.06.2021)\nТОШКЕНТ, 29 июн — Sputnik. Зангиота туманидаги 1-сон юқумли касалликлар шифохонаси директори Анвар Ҳусанов коронавирус ва эмланиш ҳақидаги саволларга жавоб берди.\nМутахассиснинг сўзларига кўра, ҳозирда олинаётан барча вакциналар коронавируснинг мавжуд штаммларидан ҳимоя қила олади. Энг асосийси, COVID-19га қарши эмланиш касалликнинг нохуш ва оғир асоратларидан асрайди.\n“Тўғри, айрим ҳолларда вакцина олгандан кейин ҳам касалланиш мумкин, бироқ бу ҳолат асосан вакцинациянинг фақатгина биринчи босқичидан ўтган, яъни уни белгиланган тартибда тўлиқ олмаган инсонларда кузатилади.Хусусан, айни пайтда шифохонамизда даволанаётган 11 нафар бемор айнан биринчи вакцинация босқичидан сўнг шифохонага мурожаат қилган бўлиб, уларнинг иммун тизимида нейтралловчи антитаначаларнинг (Nab) титри ҳали тўлиқ шаклланмаган даврда касалланиш юз берган”, - дейди Ҳусанов.\nБироқ шундай бўлган тақдирда ҳам бундай беморларда хасталик енгил ва аломатларсиз ўтади. Яъни, оғир асоратлар ва ўлим ҳолатига олиб келмайди.\nУнинг таъкидлашича, коронавирусга қарши иммунитет вакцинанинг иккинчи ёки учинчи дозасидан сўнг 3 ҳафта давомида шаклланади. Шу даврда эмланган инсон ўзини шахсий муҳофаза қилиши ўта муҳимдир.\n“Шу маънода, коронавирус инфекцияси туфайли оғир аҳволга тушиб қолган беморларни даволаётган шифокор сифатида барча юртдошларимиздан вакцинация тадбирларига жиддий эътибор беришларини сўраган бўлардим”, - дея хулоса қилди шифохона директори.


ОАВ: Хитой транспорт инфратузилмасини ривожлантириш учун 725 млрд доллар инвестиция киритади\n00:40 / 29.05.2016\nХитой ҳукумати яқин уч йил ичида транспорт инфратузилмасини қуриш бўйича лойиҳаларни амалга ошириш учун 4,7 трлн юан (725 млрд доллар) инвестиция киритишни режалаштирмоқда, деб маълум қилди Хитой Халқаро радиоси.\nБу вақт ичида 300 дан кўпроқ яқин лойиҳа амалга оширилади. Кўплаб лойиҳалардан мақсад мамлакатнинг чекка ва ночор ҳудудларидаги транспорт тармоғини ривожлантиришдан иборат. Асосан автомобиль ва темир йўллари қурилиши бўйича лойиҳаларни амалга ошириш режалаштирилмоқда.\nМаълум қилинишича, бу лойиҳаларнинг амалга оширилиши ҳукуматнинг 2020 йилга Хитойнинг барча фуқаролари камбағаллик чегарасидан юқори даражада яшаши кераклиги ҳақидаги режаларини ҳаётга татбиқ қилишда ёрдам беради.\nАввалроқ Хитой ҳукумати чоп этган маърузага кўра, 2016 йилда темир йўл қурилишига инвестициялар 800 млрд юанни (123 млрд доллар) ташкил қилади. Жорий йилда темир йўл ва автомобиль транспорт инфратузилмасига умумий инвестициялар 2,45 трлн юанни (377 млрд доллар) ташкил қилади.


Лола Нью-Йорк шаҳрига учиб кетди » Ўзбекистон янгиликлари – Zamin.uz\n27-04-2016 | 18:48\nZAMIN.UZ / Маданият / 27 Апрел 2016 года964\nХонанда Лола Йўлдошева 30 апрель куни АҚШнинг Нъю-Йорк шаҳрида яккахон концерт дастурини тақдим этаётгани ҳақида хабар берилган эди. Лола куни кеча Нью-Йорк шаҳрига жўнаб кетди. Бу ҳақда Instagram`даги саҳифасида маълум қилди. “New York, азизларим сизлар билан учрашиш учун мен 6417 миль масофани босиб ўтдим. Концертга тўрт кун қолди! Учрашгунча!”—, деб ёзди хонанда, деб хабар беради "Даракчи" нашри.


Грузияда қурилиш чангига қарши катта жарималар билан курашишмоқчи\nГрузияда қурилиш чангига қарши катта жарималар...\n25.02.2019 13:10 0 369\nТбилисида қурилиш материалларидан фойдаланиш устидан назорат кучайтирилади — чангланувчи материалларни сақлаш ва ишлашда қоида бузганларни катта-катта жарималар кутмоқда. Бу ҳақда «NewsGeorgia» «Имеди» телеканалига асосланиб хабар бермоқда.\nМаъмурий ҳуқуқбузарликлар кодексига ўзгартишлар киритиши кутилаётган тегишли қонун лойиҳасини Грузия парламентининг Атроф-муҳит ва табиат ресурсларини ҳимоя қилиш қўмитаси ишлаб чиққан.\nДемак, ушбу қонун лойиҳасига кўра, чангланувчи материалларни қайта ишлаш (қирқиш, арралаш, майдалаш ва бошқалар)да намлаш усулидан фойдаланмаганлик учун жисмоний шахсларга 500 лари (189 доллар атрофида) жарима солинади. Юридик шахслар учун жарима икки ҳисса кўп — 1 минг лари (377 доллардан кўпроқ).\nАгарда қоидабузарлик такрорланса жисмоний шахслар 1 минг, юридик шахслар 2 минг лари жаримага тортилади.\nЧангланувчи материалларни қадоқсиз, очиқ ҳавода сақлаганлик учун ҳам жарима кўзда тутилган: жисмоний шахслар — 200 лари (75 доллардан кўпроқ), юридик шахслар — 500 лари.\nГрузияда қурилиш қилишда экологик меъёрларни бузаётганларга солинадиган жарималар миқдори батафсил мана бу ҳаволада.\nэкология Грузия қурилиш\nЖамият 15/10, 11:22\nСамарқанддаги Сўлим қўрғонида тоза ҳаво муаммо. Аҳолини тутун заҳридан ким қутқаради?\nЖамият 14/10, 08:23\nЙилига 7 миллион киши ҳаво ифлосланишидан вафот этмоқда. Юртимизда вазият қандай?\nИқтисодиёт 11/10, 16:08\nЎзбекистонда қурилиш материаллари ишлаб чиқарадиган қанча корхона бор?\nЎзбекистонда катта шов-шув кўтарган иш бўйича суд ҳукми эълон қилинди\nРақобатда Хитойни енгганлар. Ривоятга айланган текстил корхонаси ҳақида\nМИБнинг ҳокимликларга «тиши ўтмайди»ми?\nШавкат Мирзиёев: «Ҳудудлардаги раҳбарлар «қотиб қолган»\nНаманганда «Қизил китоб»га киритилган айиқ нега ўлдирилди? (видео)\nБоксчиларимиз дунё эътиборини яна ўзларига қаратишди\nЙўқолган эркак гараж полига бетонлаб ташланган экан\nАктам Ҳайитов «кўп гўшт еяпмиз»га изоҳ берди\nМафия қурбони бўлган боксчи\nКомил Алламжонов: «Жаҳонгир Отажоновни яхши кўриб тинглаш учун шахсан бизга лицензия керак эмас»\nКаратэ бўйича Тошкентда ўтаётган мусобақада оммавий муштлашув юз берди (видео)\n«Сиёсий хатога йўл қўйган» Озода Саидзода кечирилди – «Ўзбекконцерт»\n#Шавкат Мирзиёев - 1445\n#Туркия - 450\n#Сурхондарё - 136\n#АҚШ - 1311\n#Тошкент - 738\n#Ўзбекистон - 1517\n#Сурия - 315\n#Президент - 241\n#Туркий кенгаш - 8\n#суд - 240\n#футбол - 722\n#Россия - 981\n#бокс - 191\n#Ўзбекконцерт - 43\n#Япония - 340


ХОРИЖИЙ САРМОЯЛАР ЖАЛБ ЭТИЛИБ янги корхоналар очилади — “Qoraqalpog'iston tongi” gazetasi\nХОРИЖИЙ САРМОЯЛАР ЖАЛБ ЭТИЛИБ янги корхоналар очилади\n04.02.2019 “Qoraqalpog'iston tongi”МУНОСАБАТ\nПрезидентимиз томонидан 2019 йилга Фаол инвестициялар ва ижтимоий ривожланиш йили деб ном берилгани, ўйлайманки, кўплаб хайрли ишларга йўл очиб беради. Зеро, давлатимиз раҳбарининг халқимизга йўллаган янги йил табригида “Фаол инвестциялар тараққиёт учун чексиз имониятлар эшигини очади. Ижтимоий ривожланиш эса халқимиз турмуш даражаси ва сифатини кескин оширишга хизмат қилади” дея бежиз таъкидланмаган.\nСирасини айтганда, кейинги йилларда ана шу икки жиҳатга, яъни тадбиркорликни қўллаб-қувватлаш орқали юртимизга инвестицияларни кўпроқ жалб этиш ҳамда одамларни ижтимоий муҳофаза қилишга юксак даражада эътибор қаратиб келинмоқда.\nБундай ғамхўрликдан руҳланиб, бундан бир неча йил муқаддам Оролбўйининг энг чекка ҳудуди, яъни Қўнғирот туманининг олис “Жаслиқ” шаҳарчасида ўзига хос корхона фаолиятини йўлга қўйган эдик. Гап шундаки, натрий сульфат ишлаб чиқаришга ихтисослаштирилган ушбу “Устюрт содюм сульфат” масъулияти чекланган жамияти Марказий Осиёда ягона ҳисобланади.\nЛойиҳа рўёбига киришар эканмиз, “Турон банк”нинг 670 минг АҚШ долларилик молиявий кўмаги билан хориждан замонавий технология келтирдик. Бу билан меробилит хом ашёсини қайта ишлаб, ундан йилига 15 минг тонна, бошқача айтганда қарийб 20 миллиард сўмлик натрий сульфат олиш имконияти юзага келди.\nАйтиш жоизки, натрий сульфат қурилиш соҳасида, енгил саноатда, кир ювиш кукуни, ойна ишлаб чиқаришда, қўйингки кўплаб соҳаларда хом ашё сифатида кенг қўлланилади. Шу сабабли, корхонамиз маҳсулотига талаб катта. Муҳими, масъулияти чекланган жамиятида 70 та янги иш ўрни яратилиб, маҳаллий ёшларнинг доимий бандлиги таъминланди.\nЎйлайманки, жорий йилда хориж сармояларини жалб этган ҳолда истиқболли корхоналар фаолиятини йўлга қўядиган тадбиркорлар сони янада кўпаяди. Бу, албатта пировардида одамларнинг фаровонлигига хизмат қилади.\nҚўнғирот туманидаги “Устюрт содюм сульфат” масъулияти чекланган жамияти раиси.


АҚШда бу йилги ёз “қирғинбарот” келиши мумкинлиги айтилди\nЮқтирганлар 12855 киши\nВафот этганлар 59 киши\n11:15 / 24.06.2020\nАҚШда жорий ёз мамлакатда юзага келган вазият: коронавирус пандемияси, қора танли Жорж Флойд ўлдирилиши, полиция билан аҳоли ўртасида зиддият ҳамда президент сайловлари сабабли кўплаб ажалларга олиб келиши мумкин.\nAssociated Press ахборот агентлигининг таъкидлашича, АҚШда пандемия вақтида қурол савдоси кескин ошгани қайд қилинган. Бу мамлакатдаги кайфиятга ҳам салбий таъсир қилиб, аҳоли ўзини хавфсиз ҳис қилмаётганидан дарак беради.\nАҚШнинг қуролли зўравонлик архиви (Gun Violence Archive) маълумотларига кўра, АҚШда ҳозирга келиб ўқотар қурол ва пичоқдан жароҳатланиш туфайли юз берган ўлимлар сони 2019 йилги кўрсаткичлардан ошиб кетган.\nАрхив мутахассисларининг таъкидлашича, АҚШ аҳолиси жаҳон иқтисодиётига путур етказган ва узоқ вақт изоляцияда қолишга мажбур қилган пандемиядан ўта чарчаган. Бундан ташқари, ҳуқуқ-тартибот идоралари ва жамият ўртасида зиддиятлар чуқурлашган.\n“Бизда ҳамма пандемиядан узоқ вақт саросимада бўлди, кейин эса Жорж Флойд ўлимидан кейин ғазаб отига миниш ва мусибат юз берди”, деб айтган Вашингтон университетининг ҳуқуқ-тартибот идоралари ва жиноий судлов бўйича профессори Жеймс Денсли. Унинг таъкидлашича, “эшик очила бошлангандан кейин зўравонлик авж олиши мумкин”.\nГиёҳванд моддаларга карши курашувчи ташкилот Good Kids Mad City вакили Кофи Адемоланинг фикрича, полициячиларни молиялаштиришга сарфланадиган маблағларни уй-жой билан таъминлаш, руҳий саломатлик дастурларига, зўравонлик жабрдийдаларига йўналтириш лозим. “Агар сиз одил судловни тиклашга маблағ тиксангиз ва жамиятни ўз муаммоларини ўзи ҳал қилишни ўрганишига олиб келсангиз, унда сизга полиция аралашуви талаб этилмаслигини тобора сеза бошлайсиз”, деб айтган Адемола.\nШимоли-шарқий университет криминологи Жеймс Алан Фокснинг таъкидлашича, 2020 йилда 2019 йилдаги рекорд сондаги оммавий отишмалардан икки марта камроқ отишма бўлиши кутилганди. Унинг фикрича, 2020 йилда зўравонликнинг авж олишига “юқиш” эффекти сабаб бўлган.\nБундан аввалроқ Шимолий Каролина штатининг Шарлотта шаҳрида базм вақтида оммавий ўққа тутиш юз берган. Воқеа вақтида икки киши ҳалок бўлган, 7 киши яраланган. Полиция бошлиғи Жонни Женнингнинг фикрича, ўт очганлар бир неча киши бўлган.\nАҚШнинг Япониядаги ҳарбий базаларида ўнлаб ҳарбийлар коронавирусга чалинди\nАҚШда сўнгги суткада рекорд сонда касалланганлар қайд қилинди\nТрамп «Россия иши» бўйича айбланган дўстини кечирди. Уни қонун устуворлигини бузганликда айблашмоқда


Ҳожиакбар Шайхов. Биринчи синов (ҳикоя) | www.ziyouz.uz\nБош саҳифа Ўзбек насри онлайн антологиясиҲожиакбар Шайхов (1945-2002)Ҳожиакбар Шайхов. Биринчи синов (ҳикоя)\nҲожиакбар Шайхов. Биринчи синов (ҳикоя)\nШундай қилиб, 2279 йилнинг эрта баҳор кунларидан бирида Ердан Қора Кит буржига “Камалак” космик кемаси йўл олди. Кема экипажи бор-йўғи икки ки-ши — у пайтда ҳали дунёга келмаган ҳикоямиз қаҳрамони жажжи Шаҳнозанинг отаси ва онасидан иборат ва уларнинг ҳар иккови энди ўттиз ёшга қадам қў-йишганди. Улар кўзлаган манзил олис, бинобарин сафар ҳам узоққа чўзилиши мўлжалланган. Бу даврда фазогирлар йўлда фарзандлар кўришлари, уларни ўқитиб тарбия қилишлари ва кейинчалик кемани бошқаришни уларга топширишлари лозим эди.\nДам олиш пайтларида онаси унга олисда қолган зангори сайёра — Она-Ер ҳақида ҳикоя бошлар, у ерда жуда кўп одамлар худди улардек оила-оила бўлиб яшашлари, Шаҳнозага ўхшаган жуда кўп қизчалар ва ўғил болалар борлиги ҳақида гапириб берарди. Шаҳнозани дунёдаги ҳамма нарса қизиқтирар, у ҳадеб савол ёғдираверарди. Кейин отаси унга Ердаги ҳаётни кўрсатувчи кинофильмларни қўйиб берарди.\n— Ўша сайёрага етиб борганда, мен катта қиз бўламанми?\n— Эҳ, тезроқ етиб борсак қанийди! Шаҳноза олти ёшга тўлганида, отаси уни биринчи марта Бош Пульт жойлашган хонага олиб кирди. Бу — тепаси гумбаз шаклида махсус қалин шиша билан ёпилган ва айлана кўринишидаги хонабўлиб, ўртасида усти турли электрон ва кибернетик асбобларга тўла стол турар, гир айланаси эса гравитомер, дозиметр, барометр, радиация счетчиги каби турли кўринишдаги сон-саноқсиз асбоб ва анжомлар маҳкамланган одам бўйи баравар шчитлар билан банд эди. Шаҳноза ичкари кирди-ю, беихтиёр:\n— Вой, чиройлилигини!..— деб юборди. У шишагумбаз орқали ҳаётида илк марта очиқ фазони кўрган,сокин ва улуғвор коинот, унда чарақлаётган беҳисоб\nкатта-кичик юлдузларга болалик нигоҳи илк марта қадалган эди.\n— Биз бораёлтан Қора Килт юлдузи шу, — деб тушунтирди. — Унинг атрофида Ерга ўхшаш еттита сайёра айланади. Шуларнинг иккитасида ҳаёт бўлиши мумкин, деган таҳмин бор.\n— Ҳа, коинотда ҳаёт жуда ажойиб экан. Айни пайтда, унинг сир ва тилсимотлари ҳануз беҳисоб. Лекин оламдаги кўп жумбоқлар одамзоднинг беқиёс жасорати, бу йўлда берилган кўплаб қурбонлар эвазига ечилган…\nКунларнинг бирида у ерлик болаларнинг ҳаётига бағишлаиган кинофильмни томоша қилиб бўлгач, отасига навбатдаги саволини берди:\n— Ҳа, қизим, — Шаҳноза отасининг кўзларига маъюс бир ифода балқиганини пайқади, аммо савол бермасликдан ўзини тутолмади:\n— Лекин… мен буни хоҳламасам-чи?\nОтасининг боши қуйи солинди. Ҳа, Шаҳноза катта қиз бўлиб қолибди! Шундай саволлар беряптики, нима деб жавоб қайтаришни ҳам билмайсан, киши. Лекин гапларидан қандайдир худбинлик ҳиди келаётгандайми наҳотки улар қизни тарбиялаш жараёнида ниманиднр назардан четда қолдиришган бўлса? Тўғри, у кемада истаган ишини қилиши мумкин. Хоҳласа, соатлаб китоб ўқийди, фильмотекада кинофильмлар кўради, хоҳласа, аквариумдаги олтин балиқларни боқади… Лекин буларнинг бари қизда худбинлик ҳиссини туғдирувчи омил бўлишдан узоқ-ку?\n— Дилингизни оғритиб қўйган бўлсам кечирасиз, дадажон. Фикримни аниқ тушунтирол-маётганга ўхшайман. Аввало шуни айтмоқчиманки, бу олис сафарга мен ўз ихтиёримсиз қўшилиб қолган эканман, бундан буён ўзимни қандай тутишим керак? Мустақил фазогир сингари бирор аниқ вазифани бажаришим керакми ёки роботлардай ҳамиша сизларнинг иродангизга бўйсиниб иш тутайми? Агар мен ҳам сизлар қатори бир фазогир бўлсам, нимадир иш қилишим керак-ку, ахир! Назаримда ҳозир жуда кўп вақтим беҳуда ўтаётгандай. Қилаётган ҳамма ишим асосан ўқиш ва ўрганишдан нарига ўтмаётибди. Ахир, қачон экспедицияга бирор фойда келтира бошлайман?\nДарҳақиқат, олдинда нақадар жиддий синовлар турганини Шаҳноза ҳали тасаввур ҳам қилолмасди…\nШаҳноза боши айланиб, ўтириб қолди. Шу чоқ коридорда робот-навигатор пайдо бўлди. Ажабо, у худди маст одамдай чайқалар, гандираклар эди. Шунга қарамасдан у командирнинг буйруғини бажариш мақсадада зўр бериб Бош Пульт сари интиларди. Бирдан робот деворга зарб билан урилди-да, гурсиллаб йиқилди. Кейин ётган жойида бош қисмидан кўкитиштир тутун кўтарилиб, гавдаси кемага қўшилиб билинар-билинмас, худди безгак тутган одамдек титрай бошлади.\nҚиз дилидаги қўр-қув янада кучайганини ҳис қиларкан, бирдан ўзининг кечикмай Бош Пультга бориши лозимлигини сезди. Ахир, дадаси, ҳимоя майдонини ишга сол, деб бежиз буйруқ бермади-ку. Ҳа, кечикмасдан ҳимоя майдонини ишга солиш керак! Онасининг аҳволи оғирга ўхшайди, отаси у билан овора… Ҳозир фақат Шаҳнозагина фалокатнинг олдини олиши мумкин!\nҚиз ўрнидан туришга уринди-ю, лекнн гандираклаб, яна ўтириб қолди. Дилида безовталик: ҳисси тобора кучайиб борар, бутун танаси бетўхтов титрарди. У энди йўлак бўйлаб эмаклай бошлади. Роботнинг олдидан ўтаётганда, яна кўз олди қоронғилашиб, боши айланди. Назарида қаршисида ётган робот бирдан бутун танасини узун ва қоп-қора жун босган, тўртта шохли, бойқуш кўзли ғалати бир маҳлуққа айланди-да, қизга алланималар деб имлай бошлади. Шаҳноза титраб-қақшаб яна олдинга — Бош Пульт томонга эмаклаб кетди. Қизча гоҳ полга муккасидан тушар, гоҳ гандираклаб елкаси билан деворга уриларди. Шунга қарамай, ҳимоя майдонини тезроқ ишга солиш мақсадими ёки орқадан жундор маҳлуқ таъқиб қилиб келаётгани ҳақидаги ваҳимали ҳисми, қизчани тобора шоширарди.\nШаҳноза Бош Пульт жойлашган хонанинг остонасига етганда, орқасига кўз қирини ташлаб, ҳалиги шоҳдор ва жундор маҳлуқ ҳам кетма-кет унга эргашиб келаётганини пайқади. Ана, у ҳатто бесўнақай тишли оғзини ҳам негадир шарақлатиб очиб ёпаяпти. У қиздан нима истайди ўзи?!\nШаҳноза бошқарув пультига тиралганича аранг ўрнидан турди. У энди пультдан ҳимоя майдонини ишга солувчи мослама — куч майдони тумблерини топиши керак эди.\nШаҳноза ҳар бир мослама ва ускуналарнинг тагидаги кичик оқ рамкадаги ёзувларни зўр бериб кўздан кечира бошлади. Пультнинг четларига . қўллари билан осилганича оёғида аранг тураркан, бутун вужуди қалтирар, бунинг устига ёрилган пешанаси қаттиқ ачишарди. Ёзувларга азбаройи зўр бериб тикилганидан кўзлари ёшланиб кетди. Лекин кўз ёшларини енги билан артиб, ўжарлик билан кузатишда давом этди. Ҳимоя майдони тумблери қизил рангда бўлиши керак, деб ўйларди у. Негаки отаси бир гал, бирор хавф туғилганда ишга туширилиши лозим бўлган ҳамма тугма ва мосламалар қизил рангга бўялган, деб айтганди. Қиз қизил рангдаги мосламаларни кўздан кечираркан, ҳалиги жундор маҳлуқ хаёлини тобора кўпроқ банд қилаётганини ҳис қилар, шу туфайлими, дилидаги қўрқув ва саросима тобора ортиб борарди. Бирдан қиз ўнг кўзи намланиб қаттиқ ачиша бошлаганини сезди. Унг қўлини бўшатиб, кўзини артмоқчи бўлган эди, қўққисдан иккинчи қўли сирғалиб кетди-да, у полга думалаб тушди. Пешанасидан сизиб чиққан қон кўзига тушган эди. Қиз ётган жойида енги билан кўзини артди-да, титраб-қақшаб ўрнидан турди. Пультнинг четларига қўллари билан осилиб, яна асбоб-ускуналарга кўз тикканида, орқасида эшикка бир нима тарақлаб урилгани, кейин эшик зарб билан очилиб кетганини пайқади. Бу — албатта, жундор махлуқ, деб ўйлади қизча.\nУ ўзини худди танасига чумоли югургандай, баданидаги ҳамма туклари тикка бўлиб кетгандай ҳис қиларкан, ғужанак бўлиб олган, ҳатто орқасига қарашга ҳам юраги дов бермасди. Худди шу пайт катта қизил тугмача остидаги «Ҳимоя майдони» деган ёзувга кўзи тушган Шаҳноза ҳуши бошидан учаёзган бўлишига қарамай, бор иродасини тўплади, бироқ… Ҳозир жундор маҳлуқнинг ўткир тишлари орқасидан бўйнига чанг солиши ёки онаси айтиб берган эртакдаги Ялмоғиз Кампирдай ўзини ямлай бошлашини кутиб, тахта бўлиб қотиб қолди.\nУ дадасидан, қачон экипажга наф келтираман, деб сўраганди. Ўша фурсат мана, ниҳоят, етганга ўхшайди. Бутун экипажнинг тақдири ҳозир Шаҳнозанинг қўлида. Ҳозир у шундай иш қиладики, у оддий шароитда йиллар давомида қилинадиган ишларга татийди! Ҳа, тарихий кинофильмларда кўрсатилганидек, ҳозир Шаҳноза учун қаҳрамонлик, жасорат кўрсатиш фурсати етганди! Қаҳрамонлик йўлида қурбон бўлиш эса… Кутилмаганда орқадан дадасининг: — Дадил бўл, қизим!—деган хириллаган овозини\nэшитди-ю, бу меҳрибон товуш қизнинг елкасидаги тоғни ағдаргандай бўлди. Ўша заҳоти кучга кириб, ҳалиги катта ҚИЗИЛ тугмага кўрсаткич бармоғини босди, кейин холсизланиб орқасига, полга ағдарилиб тушди. Бир лаҳзадаёқ ҳаммаёқ худди сув сепгандек жим-жит бўлиб қолди. Қиз ҳушидан кетган эди.\n…Шаҳноза ўзига келганида, ётоқхонасида тўшакда ётганини, тепасида эса, онаси унинг бошини силаб ўтирганини кўрди. У ўрнидан турмоқчи бўлган эди, онаси қўймади.\n— Вуй, ойи, мени шунақанги даҳшатли махлуқ қувлади!…— деди қиз шошиб.\n— Менимча, шу атрофдаги бирор номаълум сайёрадан келяпти! Аниқроғи, ундан келаётган ўта юқори частотали радиотўлқинлар кемамиз қобиғига келиб уриляпти. Оқибатда кема ичида ультратовушлар ҳосил бўляпти.\n— Бош Пультдалар. Дадангнинг сендан канчалик хурсанд эканликларини билсанг эди!..\n← Аввалги Аввалги Ҳожиакбар Шайхов. Сирли нур (ҳикоя)\nКейинги → Кейинги: Ҳожиакбар Шайхов. Пуштиранг фалокат (ҳикоя)


Керакли масаллиқлар: Яримта қайнатилган товуқ, 3-4 та қайнатилган тухум, 0,5 банка яшил нўхат, 50-70 гр. пишлоқ, 1 бўлак саримсоқ пиёз, 2-3 ош қошиқ майонез, бир чимдим мурч. Таъбга кўра туз.\nТайёрланиши: Товуқ қайнатиб, пиширилиб олинади. У катта бўлмаган тўртбурчак шаклида тўғралади. Пишган тухумнинг оқи ва пишлоқ йирик қирғичдан чиқарилади. Товуқ гўшти, пишлоқ, тухум ҳамда яшил нўхат бирга аралаштирилади. Тухумнинг сариғи олиниб, майонез қўшилади. Майонезга саримсоқпиёз эзиб солинади. Озгина мурч ва таъбга кўра туз солинади. Майонез салат устига қуйилади.\nШу рубрикадаги бошка янгиликлар: « "Янги йил" торти СИЗГА ҚАНДАЙ ИФОРДАГИ АТИРЛАР МОС КЕЛАДИ? »


Расулуллоҳ соллаллоҳу алайҳи васалламнинг Мадинада олиб борган ишлари — Исломобод\nСиз шуердасиз Бош саҳифа → Расулуллоҳ соллаллоҳу алайҳи васалламнинг Мадинада олиб борган ишлари\nislomobod Ноябрь 26, 2018 0 Изоҳ\nАнсорий саҳобалар Расулуллоҳ соллаллоҳу алайҳи васаллам ва соҳиби Абу Бакр розияллоҳу анҳунинг Мадинага келишликларини интизор бўлиб кутишдилар. У зот кўрина бошлаганида одамлар “Расулуллоҳ келяптилар”, “Расулуллоҳ келяптилар” деб оламга жар солишди. Бу кун ҳамма учун ҳурсандчилик куни эди. Одамлар Расулуллоҳ соллаллоҳу алайҳи васалламни кутиб олиш учун ўзларида бор энг янги кийимларни кийиб чиқишган эдилар. Расулуллоҳ соллаллоҳу алайҳи васаллам Мадинага киришлари билан ҳамма ёқ чароғон бўлди.\nРасулуллоҳ соллаллоҳу алайҳи васаллам Мадинада бир нечта ишларни тезда амалга оширишликка киришдилар. Улар:\n* Масжидун Набавийни қуриш. Бу Расулуллоҳ соллаллоҳу алайҳи васаллам қилган ишнинг энг аввалидир. Чунки, бу иш мусулмонларни Ислом арконларини бажаришларини муҳофаза қилиб туради. Набий соллаллоҳу алайҳи васалламнинг ўзлари ҳам уни бино қилишликда иштирок этдилар. Масжид атрофида Расулуллоҳ соллаллоҳу алайҳи васаллам ва аёлларининг хоналари ҳам битказилди. Сўнгра, мусулмонларни намозга чорлайдиган “азон” жорий қилинди;\n* Муҳожирлар ва Ансорлар ўртасида биродарчилик. Муҳожирлар Маккада барча мол-мулкларини қолдириб келишга мажбур бўлган эдилар. Ансорларнинг улар билан биродар бўлишликлари уларга уйларида, молларида ва еб-ичишларида шерик бўлишликларига имкон берди. Бу иш умматни ўзаро бирдамликка чорлайди;\n* Мадинада яшайдиган кишиларга интизомий қонун-қоидалар. Шаҳарнинг ички ва ташқи алоқалар муомила тизимлари ўрнатилди;\n* Иқтисодий мушкилотларни ечими. Шу қаторда, фақирларнинг ҳам таълим олишга кўмаклашиш ишлари олиб борилди. Яҳудийларнинг макр-ҳийлаларига чув тушиб қолмасликлари учун илм ўрганишликларига кенг имконият яратилди;\n* Аллоҳ йўлида жиҳод қилишлик. Шу қатори Ислом шариятида мусулмонлар собитқадам бўлишликлари учун закот ва рўза фарз қилинди.\nИмом-хатибларнинг масъулияти белгиланди


Табиат гавҳари десак арзийди | QISHLOQ HAYOTI\nТабиат гавҳари десак арзийди\nМарт 9, 2017 Marks Yusupov\tАжиб дунё\nЮртимизда табиатни асраш, унга етказилаётган салбий таъсирларни камайтириш, ноёб ўсимлик ва ҳайвонот турларини муҳофаза қилиш бўйича кенг кўламли ишлар амалга оширилмоқда. Буни Угом-Чотқол давлат миллий табиат боғи мисолида ҳам кўриш мумкин.\nХушманзара табиати билан бошқа қўриқхоналардан асло қолишмайдиган мазкур боғ жонкуяр ходимларнинг самарали меҳнатлари эвазига кундан-кунга чирой очмоқда. Боғнинг ўзига хос иқлими, тоғлари, адирлик ва ўрмонзорлари, музликлари, катта-кичик жилға, сой ва дарёлари, кўл ва шаршаралари, хуллас, гўзал ва бетакрор табиати ҳар қандай кишини ўзига ром этади.\nТошкент вилоятининг Бўстонлиқ, Паркент ва Оҳангарон ҳудудида жойлашган Угом-Чотқол миллий табиат боғи Ўзбекистоннинг кўркам, сўлим гўшаларидан биридир. Денгиз сатҳидан 800-4000 метр баландликда жойлашган боғ 574,6 гектар майдондан иборат. Миллий боғ ҳудудида 1800 дан зиёд ўсимлик тури ўсади. Шундан 74 таси Халқаро ва Ўзбекистон “Қизил китоб”ига киритилган. Саккиз турдаги тоғ лоласи, Марказий Осиё ноки, Пском пиёзи, Аболин астрагали, Эремурс ва бошқалар шулар жумласидандир. Миллий боғда 230 дан ортиқ ҳайвон ва қуш тури мавжуд бўлиб, уларнинг 38 таси Ўзбекистон “Қизил китоб”ида қайд этилган.\nЭътиборлиси, бу ерда мамлакатимиз фаунасининг ноёб турларидан бири бўлган Тянь-Шань қўнғир айиқларини учратишингиз мумкин. Табиатан камёб саналувчи ушбу жонзот, одатда, мевалар, ўсимликлар илдизлари, баъзида сутэмизувчилар билан озиқланади. Шунингдек, улар икки йилда бир марта насл қолдиради. Айни дамда қўнғир айиқлар қўриқхона ҳудудида фаол ҳаёт кечирмоқда. Умуман олганда, табиатни кўз қорачиғидек асраб-авайлашда аҳолининг, хусусан, ёшларнинг экологик билимларини бойитиб борсак, тез-тез табиат қўйнига саёҳатлар уюштирсак, айниқса, фарзандларимизни ўсимлик ва ҳайвонот оламига оид китоблар билан ошно қилсак кўзлаган эзгу мақсадларимизга эришамиз.\nЎзбекистон давлат табиат музейи катта илмий ходими.


Дмитрий Александров, МДҲ кузатувчилар миссияси вакили (Россия Федерацияси):\n– Мамлакатингизда сайлов тизимига оид қонун ва меъёрий ҳужжатлар билан танишиб, бу соҳада ҳам инсон манфаатлари устуворлиги таъминланганига амин бўлдим.\nНавоий шаҳрига илк бор келишим. Замонавий, навқирон шаҳар. Менга жуда ёқди. Навоий вилояти сайлов комиссияси раиси Шуҳрат Жўраев Ўзбекистон Республикаси Олий Мажлиси Қонунчилик палатасига сайлов ўтказувчи барча участкаларда сиёсий жараёнга пухта ҳозирлик кўрилганини гапириб берди. Кузатишларим бунинг айни ҳақиқат эканини исботлади. Жумладан, Зарафшон шаҳридаги 36-сайлов округига қарашли сайлов участкаларида бўлганимда бунга тўла амин бўлдим.\nСайловда фуқаролар фаол қатнашди. Округ ва сайлов участкалари комиссия аъзоларининг малакаси, ҳуқуқий саводхонлиги талаб даражасида. Сайловга тайёргарлик кўриш ва уни ўтказиш билан боғлиқ жараён халқаро меъёрларга тўлиқ мос келади. Бугунги сайловда турли мамлакатлар ва халқаро ташкилотлардан кўплаб кузатувчиларнинг иштирок этаётгани бунга мисолдир.\nЮртингизда фуқаролик жамиятини барпо этиш, жамиятни демократлаштириш, мамлакатни модернизациялаш ва ислоҳотларни чуқурлаштириш борасида амалга оширилаётган кенг кўламли ислоҳотлар бераётган юксак самараларни бугунги сайловлар мисолида ҳам кўриш мумкин.\nЎзбекистон экологик ҳаракатига Олий Мажлис Қонунчилик палатасидан 15 депутатлик ўрнининг берилиши мамлакатингизда экологик вазиятни барқарорлаштириш масаласига алоҳида эътибор қаратилаётганидан далолатдир.